SUSPEK KES PUSAT TAHFIZ - SHARNAAZ SETUJU SEKSA DI KHALAYAK RAMAI

Pelakon Sharnaaz Ahmad menerusi laman Instagramnya dilihat bersetuju dengan tuntutan menyeksa tujuh suspek yang menyebabkan kebakaran di Pusat Tahfiz Ittifaqiyah di khalayak ramai.

"Kami berhak diatas tuntutan ini.. kerana saudara kami dibunuh dgn kejam," kata Sharnaaz di dalam kenyataannya menerusi Instagram.

Selain itu, pelakon ini juga turut 'tag' akaun Perdana Menteri Malaysia, Dato' Seri Najib Razak.

Berikutan perkara tersebut, ada sesetengah warga laman sosial bersetuju dengan perkara tersebut namun ada juga yang membangkang tindakan sedemikian kerana tidak selari dengan asas agama Islam.

Klik untuk gambar besar

Jujurnya, tiada siapa yang boleh menghalang anda untuk bersuara di laman sosial. Bagaiamanapun kadangkala kehendak hati kita sukar diterima sesetengah pihak dan dalam masa yang sama turut mencerminkan mentaliti kita dalam berhadapan dengan situasi sedemikian.

Apa yang pasti, tragedi kebakaran di pusta tahfiz berkenaan ternyata memberi impak besar lebih-lebih lagi apabila ia adalah hasil perbuatan khianat.

Tidak dapat dinafikan, perkara ini juga turut membuka mata banyak pihak tentang institusi tahfiz yang sudah bertapak sekian lama di negara ini.

www.myartis.com / Sumber: Sharnaaz Ahmad IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"ANUGERAH & AMANAH DIPERTANGGUNGJAWABKAN" - UMIE AIDA AMBIL ANAK ANGKAT KE-3

"Penawar hatiku, anugerah dan amanah yang dipertanggungjawabkan. Alhamdulillah, ku terima amanah ini dan akan menjaganya sebaik mungkin, Insya-Allah," demikian tulis pelakon Datin Seri Umie Aida yang mengambil anak angkat ketiga yang merupakan seorang bayi perempuan.

Perkara itu dikongsi Umie menerusi sebuah entri di akaun Instagram miliknya buat tatapan umum. Menurut Umie, dia bersyukur dengan amanah dan tanggungjawab itu dan akan menjaganya dengan sebaik mungkin. Namun begitu, teraju utama filem 'Dukun' ini masih belum berkongsi nama bayi perempuan tersebut.

Menjengah ruangan komen, rata-rata pengikut Umie mengucapkan tahniah dan tumpang gembira dan mendoakan bayi itu menjadi seorang anak yang solehah. Sebelum ini, Umie yang berkahwin dengan Datuk Seri Khairuddin Abu Hassan pada 14 Mac 2010 di hadapan Kaabah, Masjidil Haram Mekah itu telah membesarkan dua orang anak angkat lelaki iaitu Mohd Daniel Firdaus, 26, dan Mohd Dzulhilmi, 25.

Klik untuk gambar besar

www.myartis.com / Sumber & foto: Astro Gempak & Instagram Umie Aida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FILEM 'SYIF MALAM RAYA' - TEMUI PENONTON 21 MEI INI DI ASTRO FIRST

Mulai 21 Mei ini, penonton bakal disajikan oleh Astro Shaw dengan sebuah filem raya, 'Syif Malam Raya' yang pada awalnya dijadualkan untuk tayangan di pawagam, namun kini di terus ke pawagam rumah anda, Astro First di saluran 480 sempena Syawal bakal menjelang.

'Syif Malam Raya' menampilkan barisan pelakon popular seperti juara Maharaja Lawak Mega 2014, kumpulan Zero iaitu Atu, Sharif dan Syaiful, bintang media sosial, Yoe Parey, Asif Suhaimi, Syahmi Sazly, pelawak terkenal Danial Lawak Solo, Ropie, Saiful Apek, Azlee Senario, serta pelakon handal Reen Rahim, Emelda Rosemila, Nadia Brian, Lia Natalia dan Shiela Mambo.

Filem genre komedi seram ini mengisahkan tentang Zaid (Atu) dan Hisyam (Sharif) yang perlu bekerja pada malam Aidilfitri dan ditugaskan untuk menghantar satu mayat ke Ipoh pada malam Aidilfitri. Kejadian aneh mula berlaku, dan kekecohan timbul apabila mereka tiba di sebuah kampung yang dihantui pocong.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA TERHARU ANAK ISTIMEWANYA, AZAL BERSUNGGUH SOLAT

"Azal nak solat dia guna kain saya kain pelikatnya dah basah seluar panjang dah kotor.. Dia buat juga walau pun dalam keadaan dia macam tu.. walau tak berapa betul solatnya.. mudah2 han Allah terima amalanya kerana dia ikhlas mengadap yang Satu ❤ #azalazil #azalohazal #autism #autismawareness," demikian kata pelakon Zarina Zainuddin.

Zarina telah berkongsi video di laman Instagram dimana salah satu anak kembarnya, Muhammad Raizal Azrai, 23, atau Azal yang menghidap autisme yang berusaha untuk mendirikan solat walaupun dalam keadaan yang kurang sempurna.

Menurut Zarina yang berasa terharu, Azal tetap mahu menunaikan solat walaupun dia terpaksa menggunakan kain sembahyang ibunya. Sebagai ibu, Zarina berbangga dan berharap agar amal ibadah anaknya yang merupakan kembar autisme itu  diterima Allah.

Klik untuk gambar besar

Entri tersebut mendapat perhatian pengikutnya yang rata-rata memuji kesungguhan Azal menunaikan solat. Malah tidak kurang juga ada yang turut mendoakan agar urusan Zarina dan anaknya dipermudahkan. Zarina mempunyai seorang lagi anak kembar autisme, Muhammad Razil Azrai, 23.

Walaupun tidak sempurna namun masih mahu menunaikan solat yang merupakan rukun Islam yang kedua. Kita yang normal ni patutnya berasa malu kerana ada segelintir diantara kita tidak atau jarang menunaikan kewajipan sebagai umat Islam.

www.myartis.com / Sumber, foto & video: Astro Gempak & Instagram Zarina Zainuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"1 PAGI AJAK BALIK RUMAH TU SEMUA MERAPU... KAU SENDIRI BOLEH JADI KAYA" - ZARINA

"Ramai wanita anggap bila dah suka seorang lelaki kaya tu terus nak 'lock' lepas tu hilang lah maruah. Banyak perempuan buat kesilapan tu. Tapi hakikatnya tak, lelaki tu 'lock' kau satu malam je, esok dia cari perempuan lain. Kalau dia betul-betul sayang kau, dia akan kahwin dengan kau dulu," tutur pelakon, usahawan dan selebriti media sosial, Zarina Anjoulie Lavocah.
Menerusi satu posting di laman Instagram, Zarina telah menempelak sikap sesetengah wanita yang terlalu mengharapkan kekayaan seorang lelaki hingga sanggup menggadai maruah.

Menurut Zarina, dia faham ada sesetengah wanita mengimpikan seorang teman hidup atau lelaki kaya, namun perlu diingatkan ada kalannya sesetengah daripada mereka hanya mahu mengambil kesempatan semata-mata.

Menurut Zarina lagi, sesetengah lelaki juga banyak 'menjerat' wanita menerusi kereta mewah: "Mereka tahu, kalau guna kereta mewah macam BMW, Mercedes, semua wanita akan terpikat. Jadi jangan terpedaya, jangan tertipu.

Klik untuk gambar besar

"Sentiasalah ingat jika mereka benar-benar sayang kamu, dia takkan sentuh kamu sebelum kahwin. Ni kalau pukul 1 pagi nak bawa balik rumah, semua tu merapu. Sebab apa korang ikut sebab lelaki tu kereta mewah? Saya faham semua kalau boleh nak lelaki kaya dan saya tak judge yang itu.

"Cuma janganlah terlalu percaya. Tapi tak semua lelaki macam tu, ada segelintir, jadi buat la homework. Lagi satu tak perlu lah ikut gaya Instafamous yang terkinja-kinja di media sosial nak dapatkan lelaki kaya. Tepuk dada tanya selera," katanya.

Tambah Anju, tidak semua perkara itu dapat dicapai dengan duit: "Kalau lelaki korang biasa-biasa tak mengapa. Sama-sama bina kekayaan itu, kaya bersama.

"Lagi satu buat apa sibuk cari lelaki kaya, kau sendiri boleh jadi kaya. Ramai muda-muda dah kaya, berniaga, kerja keras. Jadi percayalah dengan diri sendiri dan janganlah harap sangat lelaki kaya," ujar Zarina.

www.myartis.com / Sumber & foto: Astro Gempak & Instagram Zarina Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIENA BAHARUN SELAMAT BERSALIN - 'BABY GIRL' KONGSI SAMA TARIKH LAHIR ANAK SULUNG

"Syukur Alhamdulillah! Allah Maha Pengatur. Pada tarikh yang sama, tempat yang sama dan doktor yang sama Dr. Seri. 'Our little girl is born, 24.10.2020'.

"Terima kasih untuk segala doa dan ucapan daripada anda semua," demikianlah tulis pelakon Datin Niena Baharun yang telah selamat melahirkan cahaya mata keduanya iaitu seorang bayi perempuan di sebuah pusat perubatan di Kuala Lumpur semalam.

Berita gembira itu dikongsikan Niena atau nama sebenarnya, Amaniena Kamarul Baharun, 27, menerusi satu entri yang dimuat naik di Instagram miliknya awal pagi tadi.

Klik untuk gambar besar

Apa yang menariknya, kata Niena, anak keduanya itu berkongsi tarikh kelahiran yang sama dengan anak sulung lelakinya. alam hantaran tersebut, Niena turut berkongsi sekeping foto yang memaparkan dirinya di dewan bersalin bersama suami, dan anaknya.

Untuk makluman, Niena mendirikan rumah tangga dengan ahli perniagaan, Datuk Aliff Firdaus Abdul Halim pada 1 Februari 2018. Hasil perkongsian hidup, pasangan itu dikurniakan sepasang cahaya mata.

Anak sulung pasangan ini bernama Adiel Mikael yang kini genap usia dua tahun semalam dan anak kedua pula dilahirkan semalam belum didedahkan namanya.

www.myartis.com / Sumber & foto: Astro Gempak & Instagram Niena Baharun

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERONOK DUDUK RUMAH SEPANJANG PKPB - NAD ZAINAL AKUI BELAJAR SKIL BARU

Sejak pelaksanaan Perintah Kawalan Pergerakan (PKP) yang kini Perintah Kawalan Pergerakan Bersyarat (PKPB), pelakon Nad Zainal memberitahu yang dia telah mempelajari skil baru ketika berada di rumah. Kongsinya, di samping belajar memasak menu baharu dan menghias, Nad akui keadaan di rumahnya kini lebih teratur.

"Bila duduk di rumah ni saya dapat belajar skil baru yang saya tak pernah belajar sebelum ini. Saya belajar masak menu baru, deko rumah... saya juga masih buat bisnes dalam talian. Saya rasa keadaan rumah lebih teratur bila selalu ada di rumah. Sayalah cikgu, sayalah tukang cuci rumah, sayalah tukang masak... semua benda saya buat," ujar Nad.

Nad akui anaknya Fahad Ibrahim Muhammad Faliq gembira kerana dapat meluangkan masa bersama Nad dan suami: "Sememangnya duduk rumah lebih memenatkan. Bila anak buat semak, sayalah yang kemas. Tapi dia lebih gembira bila kami ada di rumah," katanya.

Berkongsi pengalaman menyambut Aidilfitri pada tahun ini, Nad bersyukur masih dapat peluang beraya bersama keluarga terutama ibu bapanya yang tinggal tidak jauh darinya: "Nasib baik ibu bapa saya dan ibu bapa mentua memang tinggal di sekitar Kuala Lumpur, jadi mudah untuk kami beraya bersama mereka. Keluarga kami pun memang kecil, memang tak ramai jadi tiada masalah untuk kami beraya bersama," jelasnya.

Klik untuk gambar besar

www.myartis.com / Sumber & foto: mStar & Instagram Nad Zainal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU AMBIL PESERTA TIADA BAKAT KERANA KEJAR RATING - ZAMANI ANGGAP INDUSTRI SENI DAH BERUBAH

"Perlu faham ini adalah show business dan kedua-duanya (populariti dan kualiti) adalah penting. Namun kita tidak boleh menolak kualiti untuk mencari juara sesebuah program televisyen. Manakala populariti pula penting untuk jayakan program tersebut.

"Industri sekarang memang begitu. Jika kita lihat di luar negara pun keadaan sama berlaku. Cuma bagi pendapat saya untuk mencari bakat baharu, kualiti lebih penting," itulah ujar penyanyi Zamani yang juga punya pendapat sendiri berkaitan isu stesen televisyen mengejar rating yang heboh diperkatakan beberapa hari ini.

Bagi Zamani atau nama sebenarnya Zamani Ibrahim, 51, yang pernah menjadi salah seorang peserta Gegar Vaganza musim kelima (GV5) itu, peredaran masa menjadikan kandungan program televisyen tidak sama seperti dahulu. Bagaimanapun, vokalis Slam ini juga berpendapat kualiti peserta perlu diutamakan dalam sesebuah program pencarian bakat.

Klik untuk gambar besar

Zamani berkata demikian ketika diminta mengulas tentang program Big Stage 2022 (BS22) yang dilihat sengaja mencipta content kejutan untuk meraih jumlah tontonan.

Selepas episod pertama BS22 disiarkan pada Ahad, ramai yang kurang setuju dengan penyertaan usahawan kontroversi Iqbal Zulkefli sebagai salah seorang peserta program tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KATA-KATA TERAKHIR DIN BERAMBOI...

Kata-kata terakhir Din Beramboi yang  seperti tahu dia akan pergi meninggalkan kita:“Saya  rasa kini saya boleh berbangga dengan konsep lawak jenaka yang saya  ketengahkan. Esok atau lusa kalau saya sudah meninggal dunia, mungkin  orang akan ingat dengan konsep lawak yang sebegini"“Saya  akan teruskan karier saya ini selagi ada umur dan kesihatan yang baik.  Ini kerana, urusan esok, lusa dan hari hari seterusnya adalah  perkara-perkara ghaib yang hanya Allah sahaja yang tahu,”Berikut  adalah kata-kata Allahyarham Din Beramboi yang ditulisnya di Twitter beberapa bulan sebelum beliau menghembuskan nafasnya yang terakhir.Dan ini adalah tulisnya beberapa hari selepas Twitter yang pertama..(\__/)(='.'=)(")_(")www.myartis.com 2010


JURURAWAT HINA RAMBUT ANAK MACAM JAGUNG - SHANDY AULIA 'HANTAR' 15 PEGUAM SAMAN

Dek kerana sikap kurang sopan netizen yang juga berprofesi sebagai jururawat itu dalam memberi komen di akaun Instagram, pelakon Indonesia Shandy Aulia nampaknya sudah tidak dapat menahan sabarnya lagi dengan hinaan itu yang disifatkan tidak beradab. Menurut laporan Tempo, Shandy menghantar surat guaman dengan diwakili oleh 15 orang peguam dengan diketuai oleh peguam selebriti terkenal Hotman Paris Hutapea.

Pelakon itu dia kerap berkongsi kisah perkembangan anak sulungnya, Claire Herbowo sejak melahirkannya lebih setahun lalu. Selain menerima kata pujian dan semangat dalam kalangan pengikutnya, ada juga netizen yang kerap meninggalkan komen kurang sopan mengenai cara didikan selain menghina anaknya itu.

Jururawat yang dikenali Aprilya Bakkara itu yang menggunakan akaun @lapriya19 telah mengkritik cara dia mendidik anaknya selain mencemuh anak kecil tersebut.

Sebelum ini, Laura dipercayai telah mendakwa anak perempuan Shandy, Claire tidak cukup gizi. Hal itu lantaran sehingga kini Claire belum memiliki rambut lebat seperti anak kecil perempuan lainnya.

Claire juga masih kelihatan belum cerdas seperti kanak-kanak pada usianya sekaligus mengatakan Shandy sebagai ibu yang kurang bergaul sehingga anaknya tidak pintar.

"Shandy sahaja yang selalu denial. Indikator kanak-kanak sihat adalah berat badan. Lalu tanda-tanda bayi kurang gizi adalah pertumbuhan rambut 'jagung'. Dalam kita lihat perkembangan Claire agak lambat.

"Tapi yakin sama saya, bila dia sekolah, kamu akan banyak nangis, kerana dia sangat sukar untuk dapat duduk dalam kelompok 20 pelajar di depan," tulis @lapriya19.

Menurut Shandy lagi, salah satu sebab dia bertindak membawa jururawat itu ke pengadilan adalah kerana sikap jururawat itu yang biadap bersama ibu mertuanya.

"Jadi yang sebenarnya marah dengan komen tersebut juga ibu mertua saya. Dia cari tahu dan kahirnya dapat. Dia jururawat dari Manado. Bila ibu mertua telefon dan bertanyakan mengenai tidakan kurang sopannya, jururawat itu tidak rasa bersalah. Dia sebaliknya mengatakan ibu mertua saya sudah tua dan bila-bila masa boleh meninggal dunia," cerita wanita berusia 34 tahun itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


20 GAMBAR - RAGAM LARA ALANA BERCUTI DI JEPUN

"Back in our favourite cityyyy," demikian kata Scha Al Yahya yang sekali lagi menjejakkan kaki di negara matahari terbit iaitu Jepun bersama suami, Awal Ashaari serta anaknya, Lara Alana.

Gambar-gambar sekitar percutian ini telah dikongsikan oleh mereka di laman Instagram masing-masing.

jom lihat!

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

GAMBAR LAIN:
Klik untuk size besar

Foto: Awal Ashaari IG, Scha Al Yahya IG & Lara Alana IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KAK MEL: "NAK BUAT DRAMA, NAK BUAT SINETRON TERDESAK, LANTAK DIA LA"

Berhubung dakwaan Datin Seri Nur Shahida Mohd Rashid, pembantu peribadi usahawan kosmetik popular Datuk Seri Aliff Syukri iaitu Melati Abdul Ghani memilih untuk tidak mengulas lanjut mengenainya. Menurut Melati, dia ingin memberi tumpuan kepada bisnesnya yang sedang dilimpahi dengan tempahan.

"Saya tak nak buat apa-apa penjelasan. Saya tengah sibuk dengan tempahan yang masuk terlampau banyak. Jadi saya nak fokus dulu dengan tempahan. Yang sebelah sana nak buat drama, nak buat sinetron terdesak, lantak dia la," katanya menerusi Instagram Stories.

Tambah Melati, dia menegaskan tidak pernah memanggil dengan panggilan kesat seperti yang didakwa: "Sejak bila saya panggil dia macam tu. Ni sekarang siapa fitnah siapa ni! Nauzubillah," tulisnya.

Baru-baru ini, Shahida meluahkan rasa terkilan terhadap Melati yang sanggup memburuk-burukkan mereka sekeluarga. Selain itu, Shahida turut mendakwa Melati memanggilnya dengan pelbagai gelaran tidak enak seperti 'Si Bodoh', 'Ustazah Jadian', 'Betina' dan lain-lain panggilan buruk. Klik untuk gambar besar

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUFTI NASIHAT BERTAUBAT - NEELOFA MASIH PERTAHANKAN TINDAKANNYA

Nampaknya tindakan pelakon dan pengacara Noor Neelofa mengadakan majlis pelancaran tudung di sebuah pusat hiburan terkenal di ibu negara, malam kelmarin, telah mendapat perhatian Mufti.

Mufti Perak, Tan Sri Harussani Zakaria berkata, umat Islam dilarang mendekati tempat maksiat dan hukumnya sudah jatuh haram jika tempat berkenaan terdapat unsur melanggar syarak.

"Neelofa perlu bertaubat. Sekiranya ada unsur berkenaan, Neelofa perlu bertaubat dan jangan ulang lagi," katanya.

Mufti Negeri Sembilan Datuk Mohd Yusof Ahmad pula menyifatkan tindakan Neelofa itu salah kerana bersubahat melakukan perkara berunsur maksiat.

Klik untuk gambar besar

"Perbuatan itu haram kerana gerak-geri perempuan ditontonkan kepada lelaki bukan mahram. Apapun alasan diberikan, saya tetap menganggap ia salah kerana pusat hiburan menjual minuman keras dan memabukkan. Buatlah sesuatu yang baik dengan cara dan jalan yang betul," ujarnya.

Mohd Yusof berkata, Neelofa perlu muhasabah diri dan mengambil iktibar daripada tindakan yang dilakukannya itu.

"Mohon ampun kepada Allah serta berazam tidak mengulanginya lagi. Bagi kepentingan perniagaannya elok dia mohon maaf kepada sesiapa yang tersinggung dengan perbuatannya itu," tuturnya.

Sementara itu, dalam kenyataan terbaru yang diberikan menerusi program MeleTOP malam semalam, Neelofa masih mempertahankan tindakan beliau menganjurkan majlis pelancaran koleksi tudung terbarunya di pusat hiburan terkemuka, Zouk.

Neelofa yang dihubungi MeleTOP menerusi panggilan telefon berkata yang bahagian dalam pusat hiburan itu sudah ditukar supaya bersesuaian dengan majlis itu.

"Memang tidak ada sebotol pun minuman beralkohol yang orang boleh nampak. Malah, tidak ada juga orang menghisap rokok ketika majlis itu berlangsung”

"Siapa yang tak datang saja yang kecoh, tetapi orang yang ada di situ (pusat hiburan) tahu apa yang berlaku," katanya kepada hos Nabil Ahmad dan Sherry Al Hadad.

Dalam pada itu, Profesor Institut Pengurusan Fatwa Sedunia Universiti Sains Islam Malaysia (USIM) Prof Emeritus Tan Sri Dr Abdul Shukor Husin berkata, nama kelab malam itu tidak salah jika tiada sebarang unsur bertentangan syarak.

"Jika tiada arak, tidak membuka aurat dan tiada pergaulan bebas, tiada masalah walau di mana pun pelancaran tudung itu diadakan.

"Yang penting adalah pengisian di kelab itu, jika lancar tudung di rumah tetapi melanggar hukum syarak pun tidak boleh.

"Jika di pihak Neelofa sendiri mengatakan tiada arak, kita tidak boleh mengandaikan ada benda terlarang itu," jelasnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DERITA ANGIN AHMAR - ZALEHA BOLEH BERSUARA, GERAK TANGAN

"Mama boleh menggerakkan sedikit jari jemari sebelah kiri. Sebelum ini, dia hanya mampu berinteraksi dengan mengerdip mata sahaja. Alhamdulillah, sekarang sudah boleh bergerak dan bersuara perlahan-lahan. Mama akan bercakap apabila perlu sahaja bergantung kepada 'mood'. Ada masanya, dia akan senyap, tetapi ada ketika pula perbualannya jelas.

"Bagaimanapun, setakat ini, Mama masih belum boleh bangun. Sekiranya hendak bangun, kami terpaksa bantu," kata Ungku Sulaiman mengenai keadaan isterinya, penyanyi dangdut, Zaleha Hamid, 65, yang dipanggil dengan panggilan Mama.

Keadaan kesihatan Zaleha yang menderita serangan angin ahmar menunjukkan sedikit perkembangan positif. Suaminya berkata isterinya yang terlantar sakit sejak lima bulan lalu kini sudah boleh menggerakkan tangan kiri. Bagaimanapun, bahagian kanan tubuh masih lemah.

Disebabkan keadaan penyanyi lagu Dangdut Reggae itu memerlukan penjagaan rapi, Ungku Sulaiman terpaksa mengambil keputusan berhenti kerja sebagai pengawal keselamatan bagi menguruskan isterinya. Ungku Sulaiman berkata, dia bersyukur penderitaan isterinya mendapat perhatian ramai termasuk persatuan, rakan artis, badan bukan kerajaan (NGO) dan terbaharu, Perbadanan Kemajuan Filem Nasional Malaysia (FINAS) yang mengunjungi kediaman mereka di Skudai, Johor Bahru.

Klik untuk gambar besar

Dalam kunjungan diketuai Pengerusi FINAS, Zakaria Abdul Hamid, beliau sempat menyampaikan sumbangan penghargaan buat penyanyi yang pernah mendapat jolokan Ratu Dangdut pada era 1980-an itu. Katanya, tugas menguruskan isteri sedikit ringan apabila mendapat tajaan pusat penjagaan kesihatan di rumah, JB Care Centre bagi bagi membantu menguruskan penukaran tiup Zaleha setiap lima hari sekali.

"Kehadiran petugas pusat penjagaan kesihatan berkenaan sedikit sebanyak meringankan bebanan menukar tiup yang digunakan untuk memberi Mama susu. Jika dahulu, saya terpaksa mengusung Mama ke pusat penjagaan kesihatan untuk urusan pertukaran tiup, tetapi kini sudah tidak perlu lagi. Saya hanya membawa Mama menjalani pemeriksaan rutin mengikut jadual yang ditetapkan, berapa bulan sekali," tuturnya.

Keadaan kesihatan Zaleha yang uzur mendapat perhatian ramai sejak beberapa bulan lalu. Sebelum ini, wanita kelahiran Sungai Pinang, Pulau Pinang masih boleh berbual dalam sebutan pelat dan sepatah demi sepatah. Bagaimanapun, keadaannya menjadi teruk apabila tiada sepatah perkataan terkeluar dari mulutnya dan hanya mampu mengerdipkan mata sebagai tanda isyarat, sejak Mac lalu.

Beliau yang sudah lima dekad bergelar penyanyi diserang penyakit angin ahmar sekembali dari program realiti, Gegar Vaganza musim keenam pada pertengahan Disember tahun lalu. Pada awal serangan, wajahnya senget sebelah hingga pertuturan menjadi pelat. Kaki dan tangan kanan pula kejang dan tidak bergerak.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KESAKITAN DI TENGKUK - AARON AZIZ AKUI MASIH RASAI SEHINGGA SEKARANG

"Sekarang masih sakit," demikian kata pelakon Aaron Aziz, 41, mengenai kecederaan sendi tengkuk yang dialaminya sejak empat tahun lalu yang masih belum pulih dan ia terus mengganggu kehidupannya.

Berpunca daripada kemalangan yang menimpa dirinya pada tahun 2013 ketika menjayakan penggambaran Fear Factor Malaysia di Afrika Selatan, sehingga kini Aaron terpaksa menahan sakit akibat daripada peristiwa tersebut.

Selain kerap dimasukkan ke hospital untuk mendapatkan suntikan, kedatangan Ramadan kali ini terus memaksa Aaron untuk berehat.

Bapa kepada tiga cahaya mata ini juga kerap dimasukkan ke hospital dan menerima suntikan steroid bagi mengurangkan kesakitan itu.

Jelas Aaron, dia masih dilarang untuk melakukan apa-apa kerja berat kerana bimbang penyakit itu terus menyerangnya.

"Doktor suruh buat pembedahan untuk betulkan sendi leher tapi saya tidak mahu. Buat masa ini saya berehat dan mengelakkan kerja-kerja berat," katanya.

Boleh tahan juga kesan kemalangan tersebut. Apa pun, semoga Aaron akan semakin pulih dan dapat meneruskan kerjayanya dengan baik.

Klik untuk gambar besar

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BUAT KEJUTAN BIRTHDAY PENGASUH - OZLYNN & JOHAN DIPUJI

Menerusi laman Instagram, pasangan selebriti, Johan dan Ozlynn telah membuat kejutan hari lahir pengasuhnya kelmarin. Ozlynn telah memuatnaik video serta gambar sambutan tersebut di akaun Instagramnya.

"Happy birthday Cora!! Kelam kabut dia g panggil ariq kt luar sb kita saje buat kelam kabut konon nak mintak tlg ariq.. skali dia kena main la cik salmah 🤣🤣..

"Ok korg mesti tertanya sape dia nih.. ok dia nurse yg jaga baby sepanjang aku bekerja kt luar.. org yg tegas tp penyayang.. dh sebulan lebih jaga baby.. byk benda aku tau ttg dia dan belajar dr dia..

"Kita nih bersyukur masih boleh kerja di negara sendiri, nak dgn xnk je atau memilih dgn x.. satu mlm duk dgn dia tgk dia cerita tahan sebak..," kata ibu kepada lima orang cahaya mata itu.

Klik untuk gambar besar

Dalam sttatus sama, Ozlynn yang merupakan seorang pelakon itu juga turut bersimpati kepada pengasuhnya itu apabila nasib malang menimpanya.

"Dia ckp kt sini kdg dia di byr utk jaga org tua, baby.. sedangkn anak dia kt kg sakit.. terpaksa dia tinggalkan sb nak cari duit lebih kt malaysia.. bulan 5 aritu suami dia meninggal.. so dia skrg kena tanggung mak, abg dia yg dh tua dan anak dia yg x sihat..

"Tabah betul dia.. kdg dia tgk aku suap anak2 makan.. dia kat tepi menitik2 air mata.. aku nmpk dia cuba sorok muka.. aku pon xnk dia sedih trus ckp tp x pandang muka dia.. aku suh dia keje leklok.. nnt aku bwk anak ko dtg sini melawat ko..

"Jgn risau pasal duit belanja n tiket flight.. nnt aku curik duit laki aku sb dia byk duit.. tergelak dia smbl lap airmata dgr aku ckp..," ceritanya.

Meskipun kejutan hari jadi itu dibuat secara sederhana, namun ia memberi 1001 kenangan bagi mereka.

"Dia bkn islam tau.. tp dh selalu dgr aku ckp InsyaAllah, dia sendiri sebut.. yes maam, insyaAllah.. 😢 hareyyy betul aku lak yg sedih.. x ssh pon nak bahagiakan org.. bg kasih syg... iyeee kasih syg... percayalah korg akn bahagia juga..," tulis Ozlynn sebak.

Rata-rata netizen turut berasa sebak dengan kapsyen Ozlynn dan terharu melihat Ozlynn sanggup melayan pengasuhnya itu seperti keluarga sendiri.

www.myartis.com / Sumber: Instagram Ozlynn

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK BONGSU MASIH DI ICU - AZRUL CHAM MOHON DOA

Menerusi laman Instagram, pelawak dan pelakon, Azrul Zaidi telah berkongsi kisah anak bongsunya yang menerima rawatan di Unit Rawatan Rapi (ICU) baru-baru ini.

Azrul memuatnaik sekeping gambar anaknya itu, Nur Raudah Batrisyia yang berada di ICU selama 10 hari masih terus menerima rawatan.

Menurutnya, doktor mengambil air tulang belakang anaknya itu untuk mengkaji jangkitan kuman yang sudah merebak ke otak.

Klik untuk gambar besar

Status Azrul di Instagramnya itu mendapat perhatian netizen yang bersimpati dengan nasib si kecil itu.

Selepas menerima rawatan dan perhatian daripada doktor di Hospital Serdang, keadaan anak Azrul itu semakin stabil tetapi masih diberi pemantauan doktor dari masa ke semasa.

Katanya, doktor masih menunggu ujian selepas proses mengambil air tulang belakang anaknya itu untuk menentukan jenis ubat antibiotik yang sesuai untuk rawatan seterusnya.

www.myartis.com / Sumber: Azrul IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"DOKTOR SAHKAN SAYA SAKIT BUAH PINGGANG, JANTUNG LEMAH" - EBBY YUS

Pelawak popular, Ebby Yus, 55, mengakui keadaannya kini lemah selepas disahkan doktor mengidap penyakit buah pinggang tahap tiga hampir setahun lalu, malah keadaan penyakit lamanya iaitu jantung semakin lemah.

Akibat menderita pelbagai penyakit yang dihadapinya, Ebby atau nama sebenarnya Muhammad Yunus Abdul Rashid, memberitahu dia hilang mata pencarian dalam bidang seni.

"Saya hanya mampu mengharapkan ehsan kawan-kawan saja. Memang saya mempunyai masalah jantung sudah lama dan masih mengambil ubat yang dibekalkan doktor. Namun sejak enam bulan yang lalu penyakit lain pula kini datang.

"Doktor mengesahkan saya mengidap penyakit buah pinggang bocor dan kini sudah peringkat tiga. Akibat penyakit itu, jantung saya kini pula semakin lemah dan memang dia bersangkut-paut dengan masalah buang pinggang saya kata doktor.

"Tetapi saya bersyukur kerana ia masih belum di peringkat yang memerlukan saya membuat dialisis, namun doktor kata tiada ubat untuk rawatannya tetapi hanya menasihatkan saya supaya menjaga makanan," katanya dengan nada sayu dan tersekat-sekat.

Klik untuk gambar besar

Beliau yang pernah dicalonkan sebagai Top 5 kategori Artis Komedi Lelaki Popular pada Anugerah Bintang Popular BH (ABPBH) 2014, mengakui tiada lagi sumber pendapatan sejak diuji dengan dua penyakit kronik ini.

"Kali terakhir saya menerima tawaran mengacara program Meja Bulat di TV3, itupun dibuat secara rakaman tahun lalu. Pada sesi rakaman itu pun saya sudah tidak sihat, badan lemah, perut dan kaki semakin membesar disebabkan masalah buah pinggang.

"Kini saya tidak mampu bergerak jauh kerana badan terasa lemah dan lebih banyak berehat di rumah. Jika ada tawaran berlakon di luar Kuala Lumpur, saya terpaksa tolak tidak mampu bergerak jauh, tetapi jika ada tawaran rakaman di studio, Insya-Allah saya cuba gagahkan.

"Apa lagi yang boleh saya buat untuk meneruskan hidup, kalau bukan dalam bidang seni. Perniagaan restoran dengan rakan kongsi tidak lagi diteruskan kerana tidak untung, malah saya terpaksa menyerahkan kereta saya kepada orang kerana tidak mampu membayarnya lagi," ujarnya yang sesekali tidak mahu mengeluh tetapi mengambilnya sebagai ujian dari Allah.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ADIK JAMAL ABDILLAH DIJEMPUT ILAHI

"Allahyarham adik saya mendapat sakit jantung sejak beberapa bulan lalu dan dirawat di IJN sehinggalah keadaannya kritikal sebelum meninggal dunia," demikian kata penyanyi dan pelakon Datuk Jamal Abdillah yang kehilangan adiknya, Ahmad Tihami atau lebih dikenali dengan panggilan Hamka yang meninggal dunia pada pukul 7.20 malam semalam.

Menurut penghibur tersohor itu, Allahyarham Hamka menghembuskan nafas terakhir pada usia 48 tahun di Institut Jantung Negara (IJN) Kuala Lumpur akibat sakit jantung. Pemergian Hamka, kata Jamal, merupakan berita yang amat mendukacitakan beliau sekeluarga, namun mereka reda terima ketentuan Allah.

"Saya dengan arwah Hamka sangat rapat walaupun dia tidak terbabit dalam bidang seni. Saya dan seluruh ahli keluarga masih bersedih dengan pemergiannya yang mengejutkan ini tetapi kami reda Allah lebih menyayanginya," ujar Raja Pop.

Klik untuk gambar besar

Jenazah Allahyarham Hamka, ujarnya, akan dikebumikan di Kulim, Kedah, pada hari ini. Sehubungan itu, Jamal memohon semua ahli keluarga atau kenalan adiknya agar dapat sama-sama mendoakan kesejahteraan Allahyarham adiknya yang juga anak keenam daripada tujuh beradik.

"Arwah adalah anak keenam daripada tujuh beradik. Dia hanya bekerja sendiri dan meninggalkan seorang balu bersama empat anak. Arwah yang mahu dikebumikan di kampung isterinya di sana. Saya memohon semua peminat turut sama mendoakan semoga arwah adik ditempatkan dalam kalangan orang beriman," tuturnya.

www.myartis.com / Sumber: Astro Gempak, Astro Awani, mStar & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMAM DENGGI - MAMPUKAH JEP SEPAHTU BERAKSI MALAM INI?

"Sebenarnya, sebelum saya disahkan terkena jangkitan denggi, saya sudah pun mengalami demam selama empat hari. Mula-mula saya hanya fikir, itu cuma demam biasa dan buat tidak kisah sahaja.

"Saya cuma makan ubat macam biasa dan tidak pergi mendapatkan pemeriksaan di hospital. Tetapi, ada rakan menasihatkan agar saya membuat pemeriksaan doktor kerana suhu badan pada waktu itu mencecah hingga 40.1 darjah Celsius," demikian kata Jep Sepahtu mengenai kesihatannya sejak seminggu lalu.

Bagi yang masih tertanya-tanya, inilah sebenarnya penyakit Jep yang menyebabkannya tidak muncul beraksi di pentas MLM2014 minggu lalu. Dia terpaksa cuti selama 10 hari dan pulang berehat di kampung halamannya disebabkan demam denggi.

"Saya tidak tahu bagaimana mahu menyebut nama penyakit itu secara saintifik tetapi menurut doktor yang merawat saya, memang saya diserang demam denggi. Selepas menjalani pemeriksaan darah dan sebagainya, saya ambil cuti selama 10 hari dan berehat di kampung," ujar Jep dipetik sebagai berkata kepada Kosmo.

Untuk info, meskipun suhu badannya sudah kembali normal, namun tahap kecergasannya Jep masih belum pulih sepenuhnya.

Persoalannya sekarang, mungkinkah Jep akan beraksi bersama Shuib malam ini atau Shuib akan tetap solo sekali lagi? Jawapannya hanya terjawab di dalam MLM2014  malam ini!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"JANGAN RIAK..." - LUMPUH SEBELAH MUKA, FAYE KUSAIRI POSITIF, MUHASABAH DIRI

Pelakon Faye Kusairi menerusi laman Instagram miliknya telah berkongsikan perkembangan kesihatannya selepas di serang Bell's Palsy yang menyebabkan kelumpuhan pada sebahagian wajahnya baru-baru ini.

Meskipun mengalami kesukaran untuk bercakap, Faye berusaha memberi kata-kata semangat buat dirinya dan mereka berdepan situasi sama dengannya. Faye berkata dia memuat naik video selepas menerima banyak mesej daripada orang ramai.

"Ramai yang DM saya mengatakan mereka juga pernah dan sedang masih menghadapi Bell's Palsy ni. Ada yang berkongsi tips utk ke acupuncture. InsyaAllah, saya akan cuba juga.

"Sebab saya buat video ni sebab saya sedar betapa risaunya orang ramai terhadap kondisi saya sekarang dan maybe can also help boost keyakinan serta inject sedikit positivity kepada yang menghadapi Bell's Palsy,' tuturnya.

Klik untuk gambar besar

Dalam pada itu, Faye turut meminta agar orang ramai tidak perlu bimbangkan keadaannya kerana dia akan terus positif untuk terus sembuh serta menitipkan nasihat agat tidak riak dan sentiasa bersederhana.

"Jangan risau sgt, jangan stress. Percaya diri kita akan sembuh dan jangan berhenti untuk berusaha. Selagi bernyawa, kita positifkan diri untuk terus sembuh. Jangan malu dengan keadaan kita.

"Sama juga jangan riak bila kita diberi rezeki kesihatan yang mantop, body yang mantop, muka yang cantik dan sebagainya. Sentiasalah bersederhana," katanya.

www.myartis.com / Sumber & foto: Rotikaya & Instagram faye Kusairi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'NIGHT OF STARS', TEMA RESEPSI EMMA MAEMBONG & SUAMI

Sekitar majlis resepsi Emma Maembong dan suaminya Muhammad Shazli di Bora Ombak, Marina Putrajaya bertemakan ‘A Night of Stars’.

Majlis tersebut turut dimeriahkan dengan persembahan dari Ara Johari, Wany Hasrita, Kaka dan Ella.

Klik untuk gambar besar

Foto: @cst production

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELFIRA KONGSI FOTO TERBARU - NETIZEN TUDUH UBAH WAJAH?

Semua sedia maklum mengenai pembedahan kosmetik sememangnya tidak asing lagi di kalangan selebriti dan hanya segelintir sahaja yang akan mengaku melakukan prosuder tersebut. Manakala bagi yang selebihnya pula akan mengatakan cantik semulajadi sejak dari kecil.
Baru-baru ini, foto terbaru yang dimuat naik pelakon Elfira Loy di laman Twitter menjadi bualan hangat apabila ada yang mendakwa pelakon mengubah wajah. Netizen mendakwa dahulunya wajah pelakon itu bulat namun kini sudah runcing.

Bukan itu sahaja, Elfira turut didakwa mengubah bibirnya menjadi lebih tebal dan mungil. Namun, netizen mengatakan mungkin berat badan Elfira sudah berkurang ataupun bibirnya kelihatan mungil kerana teknik solekan.

Malah, ada netizen memuat naik gambar Elfira terdahulu untuk bandingkan dengan gambar sekarang yang dilihat berbeza. Apa pun itu hanya spekulasi netizen sahaja dan mungkin ia hanya teknik solekan sahaja.

Klik untuk gambar besar

www.myartis.com / Sumber & foto: Rotikaya, Cari Forum & Instagram Elfira Loy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAWAR RASHID SAHKAN HAMIL DUA BULAN

Menerusi laman Instagram, pelakon Mawar Rashid telah berkongsi berita gembira dimana dirinya itu kini sedang hamil dua bulan hasil perkahwinannya dengan pelakon Raf Yaakob.

"Keluarga #MawaRaf akan bertambah tahun depan, Insyaa'Allah. Semoga dipermudahkan. Kita doa yang baik-baik ya? Amin Allah Humma Amin Ya Mujiba Sahilin. #BabyRadenR," tulisnya.

Mawar turut mengesahkan berita gembira selepas melakukan pemeriksaan kehamilan itu di dalam program MeleTop.

Klik untuk gambar besar

Rata-rata peminat mengucapkan tahniah dan mendoakan agar segalanya akan dipermudahkan buat pasangan ini.

Mawar dan Raf atau nama sebenarnya Raden Ahmad Faizal Yaacob, berkahwin pada 9 November 2017 di Hotel Royale Chulan Kuala Lumpur.

Hasil perkahwinan sebelum ini Raf telah dikurniakan dua orang cahaya mata iaitu Raden Ahmad Rayyan dan Raden Seri Raysaa Chanela.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TEMBOK PAGAR RUMAH ROBOH DILANGGAR PEMABUK - AZAD JASMIN BUAT LAPORAN POLIS

Ingatkan nak hujan, rupanya tembok pagar roboh... demikian cerita pelakon Azad Jasmin mengenai binaan tembok pagar rumahnya yang roboh dek dilanggar oleh pemandu mabuk dan tidak bertanggungjawab.

Tindakan si pemabuk itu telah membuatkan suami kepada pelakon Eira Syazira itu meluahkan rasa berang. Azad ketika dihubungi media berkata, dia menyedari perkara tersebut ketika menonton televisyen di ruang tamu kira-kira pukul 2 pagi tadi.

"Ketika saya tengah menonton televisyen saya terdengar bunyi kuat seperti pasir yang dicurah ke tanah di luar rumah. Saya ingatkan nak hujan jadi saya buat tak tahu saja. Pagi tadi saya bangun macam biasa dan ternampak pengawal keselamatan berdiri depan rumah.

Klik untuk gambar besar

"Dia bawa saya pergi cari seorang lelaki berbangsa Cina yang bertanggungjawab menyebabkan kerosakan tersebut. Saya nampak Individu tersebut dan dia cuba lari apabila ternampak saya. Dan ketika itu dia masih lagi dalam keadaan 'hang over'. Nasib baik periuk isteri saya tak 'hinggap' kat kepala dia," katanya.

Azad bagaimanapun memberitahu yang dia sudah mengambil tindakan terhadap pelaku tersebut dengan membuat laporan polis.

"Saya sudah pun membuat laporan polis di Balai Polis Bandar Puchong Jaya kerana memandu dalam keadaan mabuk dan melanggar SOP serta cabaran lari daripada kesalahan dilakukan.

"Macam mana boleh berada di luar rumah selepas waktu yang ditetapkan ketika Perintah Kawalan Pergerakan (PKP) dilaksanakan? Mabuk pula tu!" luahnya kesal.

Sebelum ini, isteri Azad telah berkongsi video reaksi suaminya yang 'naik hantu' selepas melihat tembok pagar mereka roboh, menerusi laman Instagram. Aksi spontan Azad yang meluru ke dapur dan mencapai kuali seolah-olah mahu menyerang individu mabuk tersebut mencuit hati netizen.

"Tak pasal-pasal ramai pulak yang order kuali macam bini saya pakai tu hari ini," ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM KONGSI FOTO & KAPSYEN PENAT TIDURKAN ANAK - INI RESPON PU ABU

Jika sebelum ini bergurau mengenai nama anak sulungnya iaitu Muhammad Adam Aysar hasil perkahwinan dengan Ain 'Afini Latif sehingga menerima kecaman, kini bekas Pencetus Ummah (PU) Abu Sufyan sekali lagi kena kecam selepas berkongsi pengalamannya tatkala menjaga anaknya itu.

"Ayah akan cuba sedaya upaya berikan kasih sayang pada Adam sebaik mungkin seperti ayah lain memberikan kasih sayang pada anaknya. Adam takkan rasa ruang kosong dalam hidup Adam. Aku baru tidurkan dia dah rasa letih,mcm manalah umi jaga aku dulu 😔," tulisnya.

Gambar tersebut memaparkan Abu sedang memangku anaknya yang sedang tidur. Bagaimanapaun, segelintir netizen turut menyoal kapsyen yang dikongsikan pemuda berusia 25 tahun itu. Tidak hanya berdiam diri, Abu memberikan respon terhadap komen-komen tersebut.

Sebelum ini, kecoh apabila Abu bertindak menceraikan Ain atas beberapa sebab lalu mendirinya rumah tangga bersama janda berusia 24 tahun, dikenali sebagai Hana Azraa. Kemelut yang berlaku sekali gus mengandung rasa simpati netizen terhadap Ain yang diceraikan suami ketika sedang sarat hamil tujuh bulan.

Klik untuk gambar besar

www.myartis.com / Sumber & foto: Media Hiburan & Instagram Abu Sufyan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMBALI KE MALAYSIA - ALIFF AZIZ MULAKAN HIDUP BAHARU BERSAMA BELLA & ANAK-ANAK

Semua sedia maklum mengenai kontroversi yang melanda penyanyi dan pelakon Aliff Aziz, sehingga ia menjadi bualan dan topik hangat. Terkini, setelah sekian lama berpisah, akhirnya Aliff Aziz dikhabarkan kembali ke pangkuan isterinya, Bella Astillah dan anak-anak yang berada Malaysia.

Perkara itu dikongsi oleh ibunya Siti Hafiza di laman Instagram yang meluahkan rasa sedih dan berat hati untuk melepaskan anaknya, namun memahami tanggungjawab Aliff sebagai ketua keluarga.

"Hari di mana saya perlu mengucapkan selamat tinggal kepada anak saya... Alhamdulillah selepas hampir dua tahun akhirnya dia kembali ke Malaysia untuk bersama isteri dan anak-anak. Walaupun berat untuk mengucapkan selamat tinggal... kami faham tanggung jawab dia untuk bersama keluarga lebih penting," ujarnya.

Menerusi video yang dimuat naik pada malam Ahad, kelihatan Aliff dihantar oleh ibu dan ahli keluarga lain di Lapangan Terbang Changi Singapura untuk berlepas ke Kuala Lumpur.

Klik untuk gambar besar

Siti Hafiza turut mendoakan anaknya itu supaya menjadi seorang insan yang lebih baik untuk keluarganya: "Kamu sentiasa ada dalam doa, jaga diri kamu dan keluarga. Pick yourself up and be the best version of yourself," tuturnya.

Sementara itu, Aliff turut mengucapkan terima kasih kepada ibunya dan berjanji untuk melakukan yang terbaik untuk kehidupan masa depannya.

"Terima kasih banyak umi dan ayah. Semoga usaha yang saya lakukan nanti akan membuahkan hasil dan membanggakan umi dan ayah," ujarnya.

Aliff dan Bella berkahwin papa 9 September 2016 dan dikurniakan cahaya mata lelaki Muhammad Ayden Adrian yang kini berusia tiga tahun. Pasangan ini kemudian membuat keputusan untuk bercerai pada 16 Mei tahun lalu selepas Aliff beberapa kali kantoi berlaku curang.

Bagaimanapun pada 26 April lalu, Bella mendedahkan dia dan Aliff kembali rujuk sebagai suami isteri ketika mereka masih dalam edah dan dirinya hamil anak kedua.

Bella atau nama sebenarnya Dayang Nabellah Awang Astillah, 26, melahirkan cahaya mata perempuan diberi nama Ara Aderanna pada 18 Julai lalu.

www.myartis.com / Sumber & foto: Harian Metro & Instagram Aliff Aziz & Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERTAI TABLIGH - PENAMPILAN AMAR ASYRAF BERUBAH SELEPAS DAPAT HIDAYAH

"Saya idolakan Nabi Muhammad dan sudah tentu kalau boleh kita pun nak ikut contoh pemakaian seperti Nabi, InsyaAllah. Saya mula sertai kelas tabligh sejak bulan Januari lalu dan antara rakan artis yang sama-sama dengan saya ialah seperti Datuk Nash, Ali XPDC dan Hafiz Suip.

"Memang nampak seperti mendadak (perubahan Amar) tapi itulah dia keajaiban hidayah daripada Allah SWT... doakan semoga saya terus istiqamah," itulah kata pelakon Amar Asyraf yang membuat keputusan berubah penampilan dan mengakui dia kini selesa mengenakan serban dalam pemakaian sehariannya.

Amar ditemui pada majlis perasmian vendor raya Aidilfitri Gelek Raya 2021 yang diadakan di Aeon Big, Seksyen 23, Shah Alam baru-baru ini. Dia bersama isteri, Arna Salleh membuka gerai menjual produk sambal balado serta choco jar jenamanya sendiri.

Menurut Amar atau nama sebenarnya, Amar Asyraf Zailuddin, 35, dia ingin mencontohi cara hidup termasuk pemakaian Nabi Muhammad SAW dan mengharapkan penghijrahannya itu mendapat keberkatan daripada Allah SWT. Selain itu Amar berkata, dia juga semakin aktif menyertai kelas agama dengan mengikuti kumpulan tabligh.

Klik untuk gambar besar

Seiring dengan penghijrahannya, pelakon filem 'Ratu Kala Jengking' itu juga berharap dia dapat mengelak daripada melakukan babak bersentuhan dengan mana-mana pelakon wanita menerusi naskhah drama atau filem yang dibintanginya kelak.

"Saya masih nak terus berada dalam bidang ini... walaupun begitu mungkin saya akan kurangkan babak bersentuhan dengan pelakon wanita. Saya faham ada orang yang terus tak nak pegang (bila dah berhijrah) tapi lakonan perlu ikut logik.

"Kalau ada adegan yang tidak boleh sangat nak tipu dengan teknik kamera, mungkin saya terpaksa buat juga... tapi kalau boleh saya minta pada Allah tunjukkan jalan yang ada," ujarnya dipetik sebagi berkata kepada mStar.

Amar juga berkata dia akan terus aktif dalam industri agar dapat bersama-sama mengajak rakan-rakan selebriti lain untuk melakukan perubahan ke arah menjadi Muslim yang lebih baik.

"Saya nak terus berada dalam industri hiburan mungkin sebab ada tugas saya yang lain iaitu untuk ajak kawan-kawan dalam bidang ini menuju ke jalan Allah yang satu.

"Setakat ini paling lama saya pernah keluar bersama kumpulan tabligh adalah selama 10 hari dan Alhamdulilah semoga saya terus istiqamah dengan penghijrahan ini," tuturnya lagi.

www.myartis.com / Foto: Instagram Amar Asyraf

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 HARI MENANGIS, KAK TON SEDIH HARRIS ANNUAR KENA KECAM: "ABOY ANAK YANG BAIK"

Ibu kepada pelakon dan personaliti media sosial, Harris Annuar iaitu usahawan Zaiton Hassan atau lebih mesra dipanggil Kak Ton itu tidak dapat menahan air mata ketika berbual dengan anak lelakinya menerusi satu panggilan video. Kak Ton mengakui dia menangis selama dua hari selepas Harris disahkan positif Covid-19.

"Mummy sedih nangis dua hari bengkak mata. Selepas itu,mummy fikir dugaan ini membuatkan Aboy kuat. Walaupun kita dalam masalah tapi Allah bagi ujian maknannya kita yang terpilih. Insya-Allah lepas ini semua akan jadi baik-baik sahaja. Mummy redha apapun. Mummy tau anak mummy kuat. Aboy sembahyang tak tinggal. Allah bagi ujian, redha saja Aboy," katanya.

Finalis Hero Remaja 2017 itu memuat naik satu tangkapan skrin panggilan bersama ibunya di laman Instagram (IG) miliknya semalam. Dalam pada itu, Kak Ton turut meluahkan rasa simpati dengan nasib anaknya yang menerima kecaman hebat daripada netizen. Katanya, itu adalah lumrah manusia apabila melihat orang lain berada dalam kesempitan.

Klik untuk gambar besar

"Mummy kesian kat Aboy. Orang kutuk macam-macam, mummy tak boleh tengok. Manusia ni ada sifatnya yang bila orang jatuh lagi dia hentam. Selagi tak kena dekat mata hidung dia sendiri, dia tak akan tahu apa yang berlaku. Biarlah dorang nak pandang macam mana pun. Yang penting Aboy anak yang baik tak pernah hampakan mummy," tuturnya lagi sambil menitiskan air mata.

Pada Isnin lalu, Harris memaklumkan menerusi IGnya bahawa dirinya disahkan positif jangkitan Covid-19 selepas menjalani ujian saringan yang pertama setelah pulang dari bercuti di Langkawi baru-baru ini.

www.myartis.com / Sumber & foto: Astro Gempak, Instagram Harris Annuar, Kak Ton & Nadia Annuar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - AMY MASTURA TAK HALANG ANAK-ANAK JADI ARTIS

Pelakon dan penyanyi Amy Mastura terpaksa menerima hakikat bahawa cintanya terhadap bidang seni, turut mempengaruhi pembesaran anak-anaknya yang terdedah kepada industri itu.

Oleh yang demikian, dia tidak menghalang kedua-dua anaknya, Adriana (15) dan Adelia (11) melibatkan diri dalam bidang seni yang penuh onak duri.

"Kami tidak pernah menghalang apa kemahuan mereka. Cuma, sebagai ibu saya memastikan mereka di landasan betul.

"Yang penting, pendidikan jadi keutamaan. Seperti sekarang meskipun Adelia sering terlibat pelbagai program seni, pendidikan tetap didahulukan," katanya yang akur bahawa mereka berhak membuat pilihan sendiri.

Bagaimanapun, katanya dia dan suami Alvin Tham Suffian, akan tetap memantau dengan tegas perkembangan seni anak-anaknya nanti.

Terdahulu, bercerita mengenai kerjaya seninya yang masih aktif walaupun sudah lama berumah tangga, katanya  dia bersyukur kerana suami memahami kerjayanya sehingga kini.

"Dia sendiri tidak pernah meminta saya berhenti dalam bidang ini. Lagipun, masa saya untuk mereka sentiasa ada dan tidak sesibuk dahulu.

"Saya sendiri beri keutamaan kepada keluarga jika mereka memerlukan saya," ujar Amy.

Sumber: Sinar Harian- Foto: Amy IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"AKAN TUTUP SEMULA" - ELLY MAZLEIN MAHU JAGA PRIVASI SEFHIA

"Saya nak jaga privasi Sefhia. Lagipun tak lama lagi dia akan mula bersekolah. Jadi, saya tak mahu dia menjadi tumpuan dan privasinya terganggu," demikian kata penyanyi dan pelakon Elly Mazlein yang akhirnya mendedahkan wajah anaknya, Putri Sara Sefhia yang kini berusia empat tahun selepas beberapa tahun 'menyembunyi' wajah anak tunggalnya di media sosial.

Elly berkata, dia hanya akan 'mendedahkan' wajah Sefhia itu untuk tempoh beberapa minggu di media sosial sebelum memadamnya kembali atas faktor privasi. Wajah Sefhia mula dimuatnaik di media sosial sejak majlis malam berinai sempena perkahwinan Elly dengan Mohamad Azlan, Sabtu lalu.

"Apabila dia sendiri sudah besar dan izinkan saya untuk kongsikan gambar-gambarnya, saya akan berbuat demikian. Buat masa sekarang, saya kongsikan gambar sepanjang di majlis malam berinai dan resepsi. Selepas ini akan tutup semula," ujarnya.

Penyanyi lagu 'Usah Ditambah Bara Yang Tersimpan' ini juga tidak merasakan tindakan ibu bapa lain yang gemar berkongsi gambar anak di media sosial sebagai satu kesalahan: "Tindakan saya untuk menjaga privasi anak saya.

"Bukan bererti ibu bapa lain yang gemar berkongsi gambar anak mereka sebagai satu kesalahan. Setiap orang ada cara tersendiri dalam menjaga dan memastikan privasi anak terjamin. Semua orang ada hak masing-masing," tutur Elly.

Klik untuk gambar besar

Sefhia antara yang menjadi tumpuan ketika majlis malam berinai, akad nikah dan resepsi Elly dan Mohamad Azlan yang berlangsung hujung minggu lalu.

Dalam pada itu, suaminya yang lebih dikenali sebagai Cikgu Azlan mengakui dirinya terpikat dengan kelembutan Elly dan menyifatkan dia lelaki paling bertuah kerana memiliki Elly: "Kelembutannya buat saya tertarik.

"Dalam televisyen orang hanya lihat karakter dia berbeza dari sebenar sebab itu saya tak kisah kalau orang nak kata dia gedik ke apa. Alhamdulilah saya bertuah memilikinya kerana kelembutan yang ada pada dirinya," katanya.

Dalam pada itu, Azlan berkata dia tidak akan menghalang Elly untuk meneruskan kerjayanya sebagai pelakon selepas ini kerana dia percaya Elly tahu menjaga batasnya sebagai seorang isteri.

"Kami sudah berbincang dan saya amat memahami dengan kerjayanya sebagai pelakon. Saya yakin dan percaya dia tahu menjaga batasnya sebagai seorang isteri kepada saya. Malah sebelum ini pun dia sudah mampu menjaga batas dirinya," jelasnya.

Sementara itu, Elly menerusi laman Instagram miliknya telah mendedikasi nukilan syahdu buat bapa kesayangannya, Syed Hanafi Syed Abdullah. Turut disertakan bersama nukilan adalah foto yang merakamkan bapanya sedang memberikan ucapan di majlis perkahwinannya baru-baru ini.

Seperkara yang betul-betul membuatkan peminat tersentuh dengan nukilan tersebut adalah bait-bait ayat melambangkan perasaan gembira dan sebak Elly sebagai seorang anak terhadap kasih sayang yang dicurahkan oleh bapanya sehingga kini. Selain itu, Elly juga menyatakan rasa rindu terhadap arwah ibunya Sabariah Ahmad yang meninggal dunia akibat sesat nafas pada 11 Mei 2014.

"Abah tercinta.. tq abah.. kite nmpak betapa sayangnya abah dkat suami kita.. kite bahagia sgt tgk abah bersembng, ketawa, tunggu menantu balik sekolah utk makan sekali, cerita isu semasa, kerap WhatsApp menantu, bg hadiah dkat menantu Dan paling kite happy bile abah selalu nasihat kite jaga suami baik2.

"InsyAllah abah, kite akn Cuba buat yg terbaik.. kite tau kite x sempurna.. byk lg kite perlu belajar. Kite bukan saja nak jd Isteri yg baik Dan Taat ,malah kite pun nak jd anak yg baik buat abah, InsyAllah

"Wahai Abah.. tq diatas segala yg abah curahkan kpd kite dari baby hinggalah skrg.. Alhamdulillah skrg kite da punya suami.. InsyAllah Menantu & Kite akn jaga abah sampai bila2 ya.. Azlan , Kita & Sara Sefhia akn sentiasa bersama abah. Kita sayang abah. Mama.. kita bahagia Sgt, mama .. Mama... kite rindu mama sgt2  Al-Fatihah utk Mamaku Sayang," tulis Elly.

Terdahulu, Elly sah bergelar isteri kepada seorang guru, Mohammad Azlan Che Noh pada 18 Januari 2020 selepas hampir empat tahun bergelar ibu tunggal. Elly mengikat tali pertunangan dengan Azlan yang disapa sebagai Papa Awan Nano pada 17 Disember tahun lalu.

Sebelum ini, Elly pernah berkahwin dengan pengarah Azmi Hatta dan dikurniakan cahaya mata, Putri Sara Sefhia Azmi sebelum bergelar ibu tunggal selama tiga tahun.

www.myartis.com / Sumber: Harian Metro, Astro Gempak, Instagram Elly Mazlein & @faridismproduction

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMINAT SPEKULASI MARYAM BAKAL DAPAT ADIK, NAMPAK 'BABY BUMP' ISTERI FIZO OMAR

"Macam terlihat isteri mengandung." - "Maryam dah nak ada adik ke?" - "Nampak macam baby bump," antara komen dan pertanyaan peminat selepas meliht foto dan video percutian Fizo Omar bersama keluarga.

Menerusi ruangan komen pada foto berkenaan, beberapa netizen bertanya tentang kehamilan dan 'baby bump' yang kelihatan pada perut isteri Fizo atau nama sebenarnya Wan Hafizol Wan Omar, 36.

Perkongsian tersebut menjadi perhatian apabila netizen mula mengesyaki isteri pelakon itu iaitu Fazeera Nazri kini sedang hamil. Lebih menguatkan lagi spekulasi itu, perkongsian video di Instagramstory kakak Fizo iaitu Wan Diana Wan Omar juga seakan-akan memberi bayangan tentang hal tersebut.

"Aunty Fazeera okey?" soal Wan Diana.

"Baby Faz okey...," jawab Fazeera.

Klik untuk gambar besar

Sementara itu, usaha media mendapatkan komen Fizo belum berhasil apabila pelakon berkenaan tidak memberi sebarang jawapan. Apapun, sekiranya benar isteri Fizo sedang hamil, didoakan agar kandungan berkenaan membesar dengan sihat dan selamat.

Untuk makluman, Fizo dan Fazeera bernikah pada 21 Oktober 2021 dalam satu majlis tertutup di Janda Baik, Pahang. Ini merupakan perkahwinan kedua buat Fizo.

Sebelum ini, Fizo pernah berkahwin dengan usahawan Mawar Karim pada 2013 namun bercerai pada Julai 2019. Hasil perkahwinan tersebut mereka dikurniakan seorang cahaya mata Wan Maryam, 5 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LAWA TAK LAWA... I'LL WEAR IT FOR THE SAKE OF GOD" - DIANA DANIELLE BERSUARA ISU TUDUNG

Menerusi laman Twitter, pelakon Diana Danielle telah tampil bersuara mengenai isu bilakah dia akan terbuka hati untuk berhijab. Dalam ciapan tersebut, Diana berpendapat memakai hijab adalah kerana Tuhan dan bukan kerana untuk kelihatan cantik.

Dalam pada itu, Diana turut berpendapat konsep 'lagi cantik bila pakai tudung' tidak konteks yang betul dan akan memakai hijab kerana Allah walaupun kelihatan tidak cantik kelak.

"Memberitahu betapa cantiknya seseorang memakai tudung. Anda memakainya untuk kesopanan, menunjukkan kepatuhan kepada tuntutan kepada agama bukan semata-mata ingin nampak cantik. Ayat, lagi lawa apabila bertudung tidak kena dengan konteks. Lawa atau tidak, jika saya nak bertudung, saya akan memakainya demi Tuhan," tulisnya.

Bagaimanapun, tidak ditanyakan secara lanjut mengenai perkongsian itu dan kepada siapa entri itu ditujukan. Perkongsian Diana itu mendapat pelbagai reaksi daripada netizen dimana ada yang mendoakan agar dilembutkan hati pelakon itu untuk berhijab suatu hari nanti.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALEESYA - NAMA ANAK ERRA FAZIRA

Penantian penuh debar Erra Fazira dan Engku Emran Engku Zainal Abidin akhirnya berakhir apabila bayi mereka - Engku Aleesya selamat dilahirkan pada jam 11.40 pagi, 30 Mac 2009."Kami sepakat untuk menunjukkan anak kami semasa majlis cukur jambul nanti selepas Erra selesai berpantang. Buat masa ini, agak sulit juga untuk saya membenarkan pihak media merakamkan gambar Aleesya kerana doktor menasihatkan kami supaya tidak menganggu keadaan bayi demi menjaga privasinya yang masih kecil," ujar Emran dipetik sebagai berkata dalam satu sidang media di lobi Damansara Specialist Center, Petaling Jaya, Selangor."Erra dan Aleesya akan berada di hospital dalam tempoh dua hari ini dan dijaga oleh ibunya dan ibu saya dalam masa dua bulan ini di kediaman kami. Saya rasa seperti ajaib lebih-lebih lagi apabila melihat satu nyawa dilahirkan di depan mata."Saya bersyukur apabila Erra mudah bersalinkan Aleesya dengan mengambil masa kira-kira 20 minit. Kelahiran Aleesya disambut oleh Konsultan Obstetrician & Gynaecologist Dr. Gunasegaran PT Rajan yang dipilih oleh Erra sendiri. Engku Aleesya dilahirkan seberat 4.04 kg secara normal di hospital tersebut," tambahnya.Majlis sidang akhbar di Damansara Specialist CenterOpppsss... ini bukan anak Erra... tapi anak orang lain ketika Erra masih mengandung..!! Kira masa tu Erra berlatih dukung bayilah...(\__/)(='.'=)(")_(")myartis 2009


AL-FATIHAH - MAK SHEILA MAMBO KEMBALI KE RAHMATULLAH

"Assalamualaikum. Rakan taulan jauh dekat, saya ingin memaklumkan yang mak saya Aishah bt Nyak Adam baru sahaja meghembuskan nafas terakhir tadi jam 5.15 petang (semalam - 7 Februari 2019).

"Allah mudahkan Mak pergi hanya dengan 3x nafas terakhir dan sempat menyebut Allah. Mak sempat menjawap salam saya 2 minit sebelum dia pergi sewaktu adik saya sedang membaca talkin.

"Kami minta mak syahadah. Mak sebut Allah begitu jelas. Saya selalu akan pastikan waktu maghrib atau malam jumaat untuk peringatkan mak dengan Yassin dan khafi.

"Rupanya saya masih melakukan hal yang sama tetapi kali ini didepan jasad mak terbujur. Semoga Allah tempatkan mak bersama para syuhadah.

Klik untuk gambar besar

"Mak dah pergi jumpa emak bapaknya yang sudah lama meninggakan mak 'yatim' sejak usia 6 tahun. Alhamdulillah Allah mulakan perjalanan hidup mak dimalam jumaat yg indah.

"Saya mohon doakan buat mak saya," tulis pelakon Sheila Mambo yang memaklumkan berita sedih di laman Instagram (IG), dimana maknya, Aishah Nyak Adam telah meninggal dunia pada pukul 5.15 petang semalam.

Menerusi entri di Instagram (IG), Sheila berkongsi berita sedih itu kepada pengikutnya.

Menerusi ruangan komen, rata-rata mengucapkan takziah pada Sheila dan berharap agar keluarganya tabah diatas kehilangan mak yang tersayang.

www.myartis.com / Sumber & foto: Astro Gempak & Instagram Sheila Mambo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MOTOSIKAL DITUNGGANG LANGGAR KERETA KETIKA BERLAKON - NOORKHIRIAH STABIL, TANGAN ALAMI LEBAM & TISU KOYAK

"Alhamdulillah akak okay cuma tangan berbalut dan lebam-lebam manja sahaja. Tak patah, cuma tisu koyak. Apa yang terjadi adalah atas kesalahan akak sendiri bukan produksi. Jangan salahkan mereka. Mereka sudah jalankan tanggungjawab sebaik mungkin."

Itulah kata pelakon Noorkhiriah yang berdepan detik cemas apabila motosikal yang ditunggangnya ketika menjayakan satu babak yang dilakonkan itu dipercayai hilang kawalan sehingga kenderaan terbabit bergerak laju sebelum melanggar sebuah kereta yang diparkir di tepi jalan.

Akibat kejadian itu, Khiriah atau nama penuhnya Noorkhiriah Ahmad Shapie, 45, mengalami kecederaan pada tangan kanannya yang mengalami lebam dan tisu koyak.

Khiriah yang sedang menjalani penggambaran drama berjudul 'Bosskid' itu berkongsi perkara tersebut menerusi sebuah hantaran yang dimuat naik di Instagram miliknya pada malam Isnin.

Klik untuk gambar besar

Jelas Khiriah lagi, selepas kejadian, pihak produksi menyarankan untuk mendapatkan rawatan kerana bimbang keadaannya boleh bertukar menjadi teruk.

"Terima kasih kepada pihak produksi, keluarga dan sahabat yang mesej bertanya. Semoga Allah membalas segala kebaikan korang. Lepas saja kejadian masing-masing suruh akak jumpa doktor takut kejadian lebih teruk," ujarnya.

Namun, menerusi perkongsian video di Instagram pelakon Datuk Fizz Fairuz pula menunjukkan Noorkhiriah berada di dalam keadaan stabil selepas kemalangan itu dan kecedeaan pada tangan kanan dialaminya juga sudah dirawat.

"Keadaan dia stabil, tangan jer. Tapi ramai yang tanya, inilah keadaannya sekarang. Masih boleh makan. Telur tetap ada dengan kicap selalunya. Dalam keadaan dia sekarang ini, Alhamdulillah.

"Masih lagi boleh makan. Tapi, dia takut laki (suami) dia tahu. Pengajaran buat dia," kata Fizz dalam video itu disusuli dengan ketawa.

Sementara itu, Noorkhiriah yang cuba dihubungi wartawan menerusi kiriman mesej di WhatsApp, tidak membalas sebaliknya berkongsi satu hantaran di Instagram Story.

"Maaf pada yang mesej dan call, terima kasih. Cuma saya tak dapat balas..saya dah start rasa sakit..nak tidur kejap yer.. Jaga diri semua.. moral of the stori..Jangan degil. Pada team #Bosskid akak minta maaf..korang baik sangat..Semoga Allah Membalas Segala Kebaikan Korang," tulisnya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KENA BIJAK, JAGA ADAB... TERUTAMA 'LIVE'" - AZLEE ULAS ISU LAWAK BERBAUR LUCAH

"Hendak jadi pelawak kena bijak, jaga adab dan tata susila. Sebelum melontarkan dialog, kena fikir dahulu terutama jika membabitkan program siaran langsung.

"Jika program itu dirakam, tidak mengapa, boleh disunting. Jadi, pelawak kena berhati-hati ketika 'live'," demikianlah kata Azlee dari kumpulan Senario yang berpendapat kecenderungan memasukkan elemen lucah dalam jenaka dipraktikkan segelintir pelawak, wajar dikikis

Menurut Azlee, pelawak perlu bijak melemparkan dialog dan menjaga tata susila agar tidak mengundang implikasi buruk. Berkongsi tip, Azlee memberitahu, pelawak perlu mengambil kira aksi di pentas, ditonton semua lapisan masyarakat.

Azlee mengulas laporan khas HIP Isnin lalu, mengenai kecenderungan pelawak memasukkan elemen 'dalam kain' atau berbaur lucah dalam persembahan sehingga membimbangkan penonton terutama ibu bapa beranak kecil.

"Daripada ibu bapa sehinggalah anak-anak... Kita risau apa yang diperkatakan di pentas, menjadi ikutan anak-anak. Jadi, pelawak kena elak menggunakan jenaka berunsur lucah.

"Kita kena tahu had dan sensitiviti. Usah fikir unsur lucah sahaja yang boleh membuatkan penonton ketawa, sedangkan, kita ada banyak idea lain," ujarnya.

Dalam masa sama, Azlee turut berkata, pelawak perlu lebih berhati-hati terutama pada zaman media sosial di mana netizen pantas menghakimi artis.

Klik untuk gambar besar

"Pada era Senario dahulu, tiada YouTube yang boleh diulang tayang video dan laman sosial pula tidak sehebat zaman sekarang. Jadi, pelawak perlu lebih berhati-hati untuk mengelak daripada dikecam netizen.

"Kalau terfikir lawak lucah, lebih baik jangan lontarkan. Nanti netizen akan cakap pelawak merapu dan kehabisan idea. Jika hendak menggunakan unsur lucah sebagai 'senjata' lawak, tidak payahlah," jelasnya.

Berhubung tugas sebagai pelawak, Azlee mengaku bahawa ia bukannya mudah, namun soal profesionalisme perlu diambilkira: "Mungkin lawak kita penonton faham, namun, ada juga audiens yang tafsir dari sudut lain," katanya.

Bertanya mengenai pengalaman bersama Senario selama lebih dua dekad, Azlee mengaku Senario tidak pernah dilanda kontroversi lawak lucah.

"Senario adalah kumpulan pelawak yang sinonim dengan jenaka spontan. Kami sentiasa mengelak daripada memaparkan lawak berunsur lucah. Semua anggota Senario iaitu saya, Lan, Wahid, Apek dan lain-lain dianggap 'gila-gila'. Tetapi kami tidak sambil lewa menggunakan jenaka lucah untuk menghiburkan penonton," tuturnya.

Akhir kata, Azlee menjelaskan, jenaka yang dipaparkan Senario tersirat maksud atau mesej tersendiri. Tambah Azlee, sitkom Senario dan Pi Mai Pi Mai Tang Tu boleh dicontohi pelawak generasi baharu.

"Contohnya, bahaya lumba haram. Sebagai pelawak, kerja kita bukan menghiburkan sahaja, sebaliknya, menyampaikan mesej berguna. Cuba fikir mengapa Senario dan Pi Mai Pi Mai Tang Tu boleh bertahan lama? Kita tidak mahu hanya disebabkan seorang pelawak, semua artis komedi kena tempias ibarat 'angkara nila setitik, habis susu sebelanga," ujarnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORA DANISH BERCUTI DI LANGKAWI BERSAMA SUAMI & ANAK

"Alhamdullilah, Langkawi here we come!" itulah tulis pelakon Nora Danish sebagai kapsyen beberapa gambar dia bersama keluarga yang berada di dalam pesawat dan menulis keterangan ringkas mengenai percutiannya.

Menerusi perkongsian tersebut, Nora bersama suami, Nedim Nazri dan anaknya kini sudah berada di Pulau Langkawi untuk bercuti.

"Selamat Pagi & Selamat Hari Malaysia, 1st time travelling on a plane after so long.. I'm not going to lie , a little nervous & paranoid," tulis Nedim pula.

Klik untuk gambar besar

Rata-rata, netizen yang terdiri daripada pengikut dan peminatnya di platform media sosial itu mendoakan perjalanan dan percutiannya.

Pada masa sama, ada juga yang mengingatkannya agar sentiasa menjaga prosedur operasi standard (SOP) ketika bercuti. Di Instagram Story, Nora berkongsi beberapa video pendek ketibaannya di Langkawi dan hotel mewah berlatarbelakangkan pantai.

Kerajaan sebelum ini mengumumkan mengenai kebenaran melancong ke pulau legenda itu untuk rakyat tempatan yang sudah lengkap menerima dua dos vaksin Covid-19, bermula hari ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANS ISAAC KONGSI 'LAWAT' KEDAI GUNTING RAMBUT ZAMAN SEKOLAH SELEPAS LEBIH 3 DEKAD

Pasti semua mempunyai nostalgia tersendiri yang masih diingati sehingga ke hari ini terutama kenangan ketika berada di zaman persekolahan. Begitu juga dengan pelakon dan pengarah terkenal, Datuk Hans Isaac yang berkongsi kisah mengenai sebuah kedai gunting rambut yang pernah menjadi pilihannya ketika zaman sekolah.

Menurut Hans, dia berkunjung semula ke kedai barber tersebut baru-baru ini untuk membawa anak saudaranya pula di tempat yang cukup meninggalkan memori indah buat dirinya. Katanya, kedai gunting rambut itu tak jauh beza biarpun sudah lebih tiga dekad beroperasi sejak kali pertama dia ke situ.

"Begitu cepat masa berlalu. Kali pertama saya potong rambut di kedai gunting Ampang Jaya ini, saya masih budak sekolah lagi. Hari ini saya membawa anak buah saya, Marco, pula ke sini. Kedai ini tak banyak berubah tapi banyak menyimpan memori indah. Rasa macam baru semalam saya potong rambut buat pertama kali disini, hakikatnya dah 34 tahun," ceritanya menerusi satu posting di laman Instagram.

Klik untuk gambar besar

Menurut Hans lagi, suasana di sekitar Ampang itu juga membuatkan dirinya sentiasa terkenangkan ketika zaman remajanya: "Kedai-kedai lama di kejiranan Ampang ini selalu membuatkan saya berasa seperti saya masih budak sekolah yang dahulu. Mereka melihat saya membesar menjadi diri saya hari ini dan saya amat berbesar hati dapat berkongsi pengalaman ini bersama Marco," ceritanya.

Meninjau di ruangan komen, rata-rata netizen juga cukup teruja apabila mengetahui kedai tersebut masih lagi beroperasi: "Saya rasa semua budak Ampang pernah gunting rambut di sana. - "Barber Jalan 1! - "Kejap! Tempat ini masih beroperasi? OMG! Ayah saya selalu ke kedai gunting rambut itu sewaktu saya kecil," tulis sebahagian netizen.

www.myartis.com / Sumber & foto: Astro Gempak & Instagram Hans Isaac

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - ADI 6IXTH SENSE SELAMAT NIKAH

Pada jam 9 pagi waktu tempatan, vokalis 6ixth Sense, Adi atau nama sebenarnya Adi Priyo Sambodo, 32, telah selamat bernikah dengan gadis pilihannya, Natasya Januari, 21.

Untuk makluman, Adi dan Natasya sah bergelar suami isteri dengan dua kali lafaz dalam majlis pernikahan serba sederhana yang berlangsung di Jamber, Indonesia hari ini.

Dalam majlis tersebut, Adi telah menyerahkan mas kahwin sebanyak RM1,000 dan hantaran sebanyak RM20,000.

Komposer muda itu memilih gadis kelahiran negeri Di Bawah Bayu itu menjadi isterinya setelah menyulam cinta kira-kira dua tahun.

Adi dan Natasya mencapai kata sepakat untuk bernikah di kampung halaman vokalis itu bagi memenuhi permintaan keluarga memandangkan beliau adalah anak bongsu dalam keluarganya.

Pasangan itu merancang mengadakan majlis resepsi di Kuala Lumpur pada tahun hadapan namun tarikh masih belum diputuskan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ERMA FATIMA AKUI CEMBURU SETIAP KALI LIHAT WANITA HAMIL

Menerusi laman Instagram, pelakon, pengarah dan penerbit Erma Fatima telah memuatnaik video ketika bertemu usahawan Vie Shantie Khan di majlis 'baby shower' yang diadakan untuk bayi yang bakal dilahirkannya.

Melihat pada kapsyen yang ditulis, Erma mengakui cemburu melihat wanita lain yang dikurniakan rezeki untuk hamil. Menurut Erma, peluang untuk hamil anak sendiri adalah satu rezeki dan nikmat yang tidak akan diperolehi hingga akhir hayatnya.

"Aku jadi cemburu setiap kali melihat wanita hamil. Satu-satunya anugerah Allah buat seorang wanita yang tidak akan dapat aku nikmati hinggalah akhir nyawaku. Betapa beruntungnya kau @vieshantiekhan menjadi seorang wanita sejati..mendapat suami yang mencintai kau..memiliki zuriat yang menjadi simbol pada kebahagiaan kalian," ujarnya.

Menjengah ruangan komen, rata-rata netizen meninggalkan respon positif dan memberi kata-kata semangat buat Erma. Namun begitu, difahamkan Erma mempunyai lima anak angkat iaitu Syamil  Ikhwan, Ahmad Arir, Ahmad Aifin, Citra dan Nurain.

Klik untuk gambar besar

www.myartis.com / Sumber & foto: Astro Gempak & Instagram Erma Fatima

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AYDA JEBAT NAFI BELI PENONTON, MENIPU BUKAN CARANYA

Semua mengetahui mengenai lagu nyanyian Ayda Jebat, 27, yang pasti akan hit di YouTube tidak kiralah lagu apa meskipun lagunya itu jarang di mainkan di radio. Dalam tempoh enam bulan, lagu terbarunya 'Temberang' kini mencatat sebanyak 21 juta tontonan.

Timbul dakwaan pihak tertentu mendakwa dia membeli penonton di platform digital, Ayda Jebat menafikan sekeras-kerasnya tuduhan tersebut. Tegasnya lagi, dia tidak pernah membeli penonton mahupun pengikut: "Bukan cara saya menipu diri sendiri dengan membeli penonton untuk menaikkan jumlah tontonan muzik video lagu di YouTube.

"Saya tidak pernah beli penonton. Terus-terang, saya sendiri pun tak pasti di mana kekurangan dan kelemahan karya lagu ini. Cuma, jadual saya juga terlalu sibuk. Apapun, tidak dinafikan ada di antara lagu dinyanyikan ini tidak mesra radio tetapi jumlah tontonan muzik video di YouTube sangat tinggi," kata Ayda atau nama sebenarnya Nur Suhada Jebat.

Klik untuk gambar besar

Ujar Ayda lagi, itu adalah rezekinya dan bersyukur lagunya masih mendapat perhatian pendengar di platform digital: "Alhamdulillah, rezeki buat saya. Namun, saya tegaskan tidak pernah terbabit dengan aktiviti membeli penonton. Untuk beli penonton, pengikut atau 'liker', itu bukan cara saya".

Menurut Ayda, pada era digital sekarang ini tidak semestinya lagu jarang disiarkan radio tidak popular dalam kalangan pendengar: "Sama ada lagu disiar radio atau tidak, saya positif. Ini kerana, apa yang penting saya sentiasa mendapat tawaran persembahan nyanyian.

"Selain itu, jumlah peminat juga bertambah termasuk paling utama karya lagu ini diterima baik pendengar dan mesej dalam lagu juga dapat disampaikan," tuturnya yang sangat gembira apabila muzik video lagu 'Temberang' sudah mencatat sebanyak 21 juta jumlah tontonan di YouTube dalam tempoh enam bulan.

www.myartis.com / Sumber & foto: Harian Metro & Instagram Ayda Jebat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAK GIRL SELAMAT AKHIRI ZAMAN JANDA: "ALHAMDULILLAH, PENGANTIN PKPB..."

Dengan sekali lafaz, personaliti media sosial iaitu Kak Girl atau nama sebenarnya Nur Amira Maslan, 33, telah selamat menamatkan zaman janda dengan jejaka pilihannya yang dikenali sebagai Osman Ali pada 9.30 pagi, Rabu.

Kak Girl menerusi laman Instagram miliknya meluahkan rasa syukur majlis pernikahannya berjalan dengan lancar. Dia turut berterima kasih kepada Pejabat Kadi Daerah Johor yang memudahkan urusan perkahwinannya biarpun dalam tempoh Perintah Kawalan Pergerakan Bersyarat (PKPB).

"Alhamdulillah. Pengantin PKPB... Alhamdulillah semuanya mudah dan lancar. Terima kasih atas kerjasama pihak #pajabatkadidaerahJohor.

Klik untuk gambar besar

"Syukur sangat... hubungan ini berakhir dengan ikatan yang sah. Walaupun dalam tempoh PKPB, tapi masih mematuhi SOP yang ditetapkan. Pengantin ramai hari ini tapi proses berjalan dengan lancar," katanya.

Kak Girl berkongsi berita gembira itu dengan memuat naik foto pernikahannya di laman Instagram pada Rabu. Ruang komen di perkongsian tersebut dipenuhi dengan ucapan tahniah daripada netizen termasuklah rakan selebriti.

"Alhamdulillah... tahniah sister. I love you," komen pelakon Zulin Aziz.

Manakala pelakon Datin Almy Nadia dan Isya Riana turut meninggalkan komen memberi ucapan tahniah dan syukur atas pernikahan pasangan itu.

Pada 28 Jun lalu, Kak Girl telah mengikat tali pertunangan dengan Osman. Kak Girl dalam kenyataan sebelum ini berkata dia mengenali Osman ketika di bangku sekolah dan mengakui pernah menyimpan perasaan terhadap lelaki itu.

Untuk makluman, Kak Girl pernah berkahwin dengan Mohd Hafizi Marzuki pada 20 Februari 2015 namun pasangan ini bercerai pada Oktober 2019.

www.myartis.com / Sumber & foto: mStar & Instagram Kak Girl

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LISA SURIHANI DIDAKWA HAMIL ANAK KEMBAR GUNA IVF?

Ramai yang sudah mula menyebarkan gosip ini di laman-laman sosial. Dakwa mereka, Lisa dan Yusry menggunakan kaedah tabung uji (In Vitro Fertilization) atau ringkasnya IVF untuk mendapatkan anak kembar!

Aduuhh... rasa sedih dan kasihan bila membaca dakwaan tersebut yang pastinya melukakan hati pasangan bahagia ini. Iyalah... mereka penat berusaha, sedap aja orang mengata dan menyebarkan cerita bukan-bukan.

Klik gambar untuk size besar

Malah bukan sekadar di laman sosial, bahkan akhbar juga turut melaporkan khabar angin penggunaaan IVF tersebut.

Apa-apapun, kami harap Lisa dan Yusry dapat bersabar dengan pelbagai dakwaan dan tohmahan tersebut. Apa yang penting, kandungan Lisa sihat dan InsyaAllah akan terus sihat hingga saat bersalin nanti.

Petikan akhbar: klik untuk baca

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NETIZEN KRITIK EMMA MAEMBONG & SHAH JASZLE BUAT AKSI MENARI SAMBIL PELUK

Hangat diperkatakan mengenai babak mesra dikalangan artis-artis sejak kebelakangan ini. Meskipun ada yang dikecam, namun ia tidak memberi kesan buat pelakon berkenaan.

Terbaru, nama pelakon Emma Maembong dan Shah Jazle pula menjadi bualan hangat netizen apabila tular video mereka menari dengan baju biasa sehingga berpakaian pengantin di aplikasi TikTok.

Difahamkan, aksi mereka berpelukan bagi menjayakan babak dalam drama 'Mati Pucuk' mengundang kritikan netizen. Melihatkan aksi tersebut, ada yang menyifatkan babak mesra itu agak keterlaluan apatah lagi kedua-dua mereka sudah pun mendirikan rumah tangga.

Malah, ada yang memberikan komen sindiran mengatakan seronok boleh peluk-peluk serta ada netizen mempersoalkan mengenai perasaan suami dan isteri kedua pelakon itu. Tidak kurang juga, ada yang membandingkan dengan drama lain yang tiada babak bersentuhan namun jalan cerita sampai kepada penonton.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKINAH SAHKAN AKAN BERCERAI DENGAN MICHAEL HENSEN - PENAT JALANI HUBUNGAN JARAK JAUH

"Ya, kami akan bercerai dan akan menjalani kehidupan masing-masing selepas ini. Saya tidak mahu lagi menjalani hubungan jarak jauh kerana ia memenatkan. Tenaga saya sudah habis. Saya mahu gembira dan memberi fokus kepada kehidupan.

"Michael tidak boleh menetap di Malaysia kerana mempunyai komitmen kerja dan keluarga yang masih di bawah tanggungannya," itulah kata pelakon Sharifah Sakinah yang mengesahkan bakal berpisah dengan suaminya, Michael Hensen, selepas sebelum ini hangat diperkatakan mengenai status rumah tangganya.

Jelas Sakinah, sepanjang tiga tahun bersama hubungan mereka sering berdepan masalah dan hubungan jarak jauh memenatkan baginya apatah lagi perlu berulang alik.

Mengulas mengenai postingnya itu, Sakinah berkata dia tidak mahu timbul salah faham jika dia dilihat bersama lelaki lain selepas ini. Malah, dia terbuka untuk meminta Michael meneruskan kehidupan termasuk jika bertemu pengganti dirinya.

Klik untuk gambar besar

"Kalau jumpa lelaki lain selepas ini, bye-bye. Saya ada bercakap dengan Michael, jika dia ada berjumpa dengan wanita lain, teruskan. Kalau jumpa lelaki lain selepas ini, bye-bye," ujarnya.

Terdahulu, Sharifah Sakinah dan Michael Hansen mengakui sudah berumah tangga sekitar Februari lalu. Sakinah berkata dia terpaksa merahsiakan mengenai perkahwinannya itu atas beberapa faktor peribadi.

Untuk makluman, Sakinah dan Michael berkahwin pada penghujung 2020 namun hanya berkongsi tentang perkahwinan mereka kepada umum pada Februari 2021. Pelakon itu sebelum ini pernah berkahwin dengan juruterbang, Aliff Adha pada 2015 namun pasangan itu bercerai pada Mei 2020.

Hasil perkahwinan tersebut, mereka dikurniakan seorang cahaya mata perempuan, Anais Adha yang kini berusia lima tahun. Manakala Michael pula mempunyai dua cahaya mata hasil perkahwinan terdahulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HILANG INGATAN TIBA-TIBA - FAZLI ZAINAL MASUK ICU, TEKANAN DARAH NAIK MENDADAK

"Saya tidak bersamanya ketika itu, tetapi saya adalah orang terakhir yang dihubungi Fazli kira-kira jam 11 malam. Selepas dia menyanyi sebuah lagu, Fazli tiba-tiba mengalami tekanan darah tinggi hingga mengakibatkan dia hilang ingatan sekejap.

"Ketika dia menghubungi saya, dia bertanya siapa saya kerana tidak ingat apa-apa. Malah, dia hanya ingat lagunya saja iaitu 'Mantan Yang Terluka'.  Mujurlah dia bersama rakan lain waktu itu.

"Jadi, saya terus bergegas ke rumah rakan Fazli dan membawanya ke hospital untuk menerima rawatan," itulah kata adik angkat Fazli Zainal, Lan Luraza yang memaklumkan penyanyi itu telah dimasukkan ke Unit Rawatan Rapi (ICU) pusat perubatan di Shah Alam selepas tekanan darahnya naik mendadak, malam semalam.

Jelas Lan, sebelum itu Fazli tiba-tiba hilang ingatan ketika berada di sebuah pusat karaoke di Cheras bersama dua lagi rakannya. Menurut Lan, jika lewat menerima rawatan Fazli, 43, kemungkinan boleh diserang angin ahmar.

Klik untuk gambar besar

"Ketika di hospital bacaan tekanan darahnya cukup tinggi iaitu 217/114 hingga terpaksa ditempatkan di ICU. Saya juga dimaklumkan otaknya sedikit bengkak hasil pemeriksaan Pengimejan Resonans Magnetik (MRI).

"Mujurlah dia dibawa ke hospital segera. Selepas itu tekanan darahnya menurun tetapi masih tinggi iaitu 178/96, namun ia akan turun secara perlahan. Mohon doakan semoga keadaan kesihatan Fazli kembali pulih. Saya takut jika tahap kesihatannya kembali buruk," tuturnya.

Sebelum ini, Fazli pernah dirawat selama 29 hari di Hospital Ampang mulai 31 Julai lalu kerana tahap oksigen dalam badannya turun sehingga 75 peratus akibat Covid-19. Fazli dibenarkan pulang pada 28 Ogos lalu selain sudah lengkap dua dos vaksin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA KOMEN HAL 'SUSU BADAN' - ALMY NADIA 'NAIK ANGIN'

"Pagi-pagi ni bagi aku marah dan nak jadi hulk. Bod** dan BONGG** sangat dah kenapa!!! Aku kongsi salah tak kongsi salah. IG (Instagram) AKU SUKA HATI AKU LA FAHAM!!! Yang hampa (ejaan sebenar ialah hangpa bermaksud anda) nak copy paste lepas tu berdebat bagai nak mati dah kenapa?

"Lepas tu masing-masing buat dosa percuma... Hampa (hangpa) semua buat kenyataan lepas tu turut sama bagi aku dosa baca dan marah, dosa faham," kata pelakon Datin Almy Nadia di laman Instagram miliknya baru-baru ini.

Isteri kepada pelakon Datuk Fizz Fairuz itu meluahkan rasa berang dengan segelintir netizen di laman sosial yang mempertikaikan kenyataan mengenai susu badannya berkurangan selepas dia berpantang dengan sihat.

Almy, 33, berkata netizen tidak perlu menambahkan dosa dengan berdebat tentang perkongsiaan tersebut kerana dia mempunyai hak untuk berkongsi apa sahaja di laman sosialnya.

Klik untuk gambar besar

Pemilik nama Ungku Almy Nadia Ungku Aminuddin Shah ini meluahkan rasa marahnya terhadap netizen di laman Instagram pada Khamis.

Sebelum ini, Almy ada memuatnaik status mengenai pengambilan makanan pantang secara sihat disebabkan netizen mahu melihatnya kurus.

Disebabkan dia melakukan diet tidak mengambil sebarang makanan berasaskan gula, minyak dan garam menyebabkan susu badannya berkurangan.

Perkongsian tersebut telah mengundang kritikan netizen yang beranggapan Almy seolah-olah menyalahkan mereka. Dalam pada itu, Almy memberitahu netizen tidak perlu mengikutinya di laman sosial jika tidak menyukainya.

"Lepas tu pada yang tak suka aku tak payah nak komen, nak follow aku faham!!! Pergi main jauh-jauh. IG aku suka hati aku apa nak buat!!! Jangan nak lagak-lagak ahli muslimah sangat hampa (hangpa) nak buat kenyataan sendiri!!! Faham," ujarnya.

Almy kini masih dalam proses berpantang selepas melahirkan anak perempuan ketiganya yang bernama Nur Afrina Ayra pada 15 Disember tahun lalu.

Dia dan Fizz yang mendirikan rumah tangga pada 2014 memiliki dua orang anak, Nur arina Arianna, 4, dan Nur Afrina Aurora, 3. Selain itu, pasangan ini juga turut mempunyai seorang anak angkat bernama, Nur Afrina Darwisyah, 10.

www.myartis.com / Sumber & foto: Beautifulnara, mStar & Instagram Almy Nadia & Fizz Fairuz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERHUBUNG BERI NASIHAT - AZHAN RANI ANGGAP DIRINYA TAK LAYAK, MAHUPUN BERLAGAK

"Saya memang tak pernah anggap diri sebagai orang yang layak beri nasihat pun. Apa lagi, nak berlagak. Semua yang ditulis di Instagram itu sekadar peringatan kepada diri sendiri dan jika, ia baik bolehlah kita kongsi bersama.

"Sebenarnya, saya hanya mahu kita sama-sama belajar hormat kepada orang lain. Ditambah, tugas menghukum orang bukan hak kita. Kalau berminat juga nak menjatuhkan hukum pada orang lain, belajar pandai-pandai dan jadi hakim di mahkamah. bukan jadi netizen," jelas Azhan Rani, 44.

Pelakon yang cukup dikenali dengan watak Ustaz Hamadi dalam drama 'Nur' itu menjelaskan dia tidak pernah menganggap dirinya sebagai orang yang layak memberi nasihat kepada individu lain terutama pengikut di media sosial.

Bagaimanapun, Azhan berkata apa yang dilakukan itu lebih kepada peringatan buat diri sendiri dan perkongsian kepada orang lain juga. Menurut Azhan lagi, dia melihat sudah sampai masanya media sosial diguna secara berhemah dan bukan platform penyebar berita palsu serta kebencian. Begitu juga, dengan budaya maki hamun dan kelucahan ketika membuat 'review' produk.

Katanya, hentikanlah buat perkara yang bukan-bukan dan tidak sepatutnya hanya kerana mahu mengumpul pengikut dan mengejar jumlah tontonan di media sosial. Ujar Azhan, dia hairan apabila ada segelintir individu yang sanggup buat apa sahaja demi mendapatkan hasil pendapatan.

Klik unntuk gambar besar

"Ada di antaranya yang saya lihat tidak memperdulikan kesan emosi orang lain, apa lagi nak rasa bersalah pun. Jadi, saya tegur itu untuk peringatan kita bersama. Niat saya baik.

"Malah, saya sebenarnya tak ada sikit perasaan pun nak membahasakan siapa-siapa. Saya sekadar mencuba nak hentikan budaya menyebar kebencian dan emosi negatif dalam diri kepada orang lain melalui media sosial terutama di akaun orang lain," ujarnya.

Jelas Azhan, dia seorang yang profesional. Katanya, kepada netizen yang tidak berpuas hati atau kurang suka pada orang lain cukuplah buat luahan di akaun media sosial mereka dan bukan dikongsi juga pada akaun orang lain.

Sejak kebelakangan ini, Azhan didapati lantang dan tegas menulis segala luahannya terhadap tindakan sebahagian netizen yang diselar berikutan cuba menyebarkan rasa kebencian dan emosi negatif melalui media sosial.

www.myartis.com / Sumber & foto: Harian Metro & Instagram Azhan Rani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNAI UMRAH TANPA SUAMI DISISI - PUTERI SARAH BERSYUKUR ANAK-ANAK BERKELAKUAN BAIK

"Saya ibu yang paling bangga kepada dua anak ini. Moga jadi anak yang soleh dan solehah. Pada awalnya saya betul-betul takut, macam-macam fikir sebelum nak bawa dua anak yang aktif jauh-jauh begini.

"Boleh jaga ke ni? Anak-anak nanti berkelakuan baik tak? Alhamdulillah, saya buat keputusan pergi sahaja bawa mereka. Allah akan permudahkan urusan itu. Perasaan takut atau susah nak jaga tolak tepi kerana apa yang penting niat nak pergi beribadah sangat-sangat.

"Syukur, Syaikhul dan Sumayyah berkelakuan baik. Anak-anak yang dengar cakap tak banyak songeh. Alhamdulillah Allah mudahkan urusan Sarah dan anak-anak di sini," tulis pelakon Puteri Sarah Liyana yang meluahkan rasa syukur apabila mampu menguruskan dua permata hatinya dengan baik, biarpun ke Tanah Suci tanpa kehadiran suami, pelakon dan pengarah Syamsul Yusof di sisi.

Pada Khamis lalu, Sarah dan kedua-dua anaknya berlepas ke Makkah bagi mengerjakan ibadah umrah. Dalam masa sama, Sarah turut bersyukur apabila dua anaknya iaitu Syaikhul Islam dan Sumayyah berkelakuan baik ketika menyempurnakan ibadah umrah.

Klik untuk gambar besar

Perkongsian pelakon drama 'Sabarlah Duhai Hati' itu menerima pelbagai reaksi netizen dan rakan artis apabila rata-rata memuji sikap kedua-dua anaknya yang pandai menjaga kelakuan.

Untuk makluman, Puteri Sarah mendirikan rumah tangga dengan pelakon dan pengarah popular Syamsul Yusuf pada 8 Mac 2014. Hasil perkahwinan, mereka dikurniakan dua orang cahaya mata, Syaikhul Islam, 5, dan Sumayyah yang kini berusia tiga tahun.

Sebelum ini, kisah rumah tangganya dikatakan sedang bergolak hingga menjadi perhatian netizen. Sarah turut mengakui sudah lama tidak tinggal sebumbung dengan Syamsul dan dia mendakwa suaminya itu tahu kenapa dia bersikap dingin.

Syamsul dalam satu kenyataan sebelum ini juga mengakui mereka sudah tidak tinggal sebumbung tetapi bukan bermaksud mahu bercerai.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAPAT BERLAKON SEMULA - NORLIA GHANI RASA TERUJA SELEPAS LAMA MENGANGGUR

"Alhamdulillah, sudah lama saya tunggu detik untuk kembali berlakon dan kini sudah jadi kenyataan. Perasaan teruja saya sukar digambarkan. Paling bermakna apabila saya dapat bekerja untuk cari rezeki sendiri.

"Ketika PKP, saya jadi hilang punca kerana bergantung sepenuh masa kepada lakonan dan tiada pendapatan lain seperti berniaga atas talian," demikian luahan Norlia Ghani, 71, yang rasa gembira kerana dapat berlakon semula selepas tiga bulan 'menganggur' akibat PKP.

Untuk info, Norlia kini sudah mula menjalani penggambaran drama bersiri berjudul Keluarga Pasar arahan Azmi Hatta. Dia melakonkan watak Nek Kasih, manakala pelakon lain yang terbabit antaranya ialah Watie Elite, Azri Iskandar dan Amyza Adnan.

"Saya hargai apa yang diberikan, tapi kita semua tahu duit juga penting untuk pelbagai kegunaan antaranya untuk membayar bil. Mujur sewa rumah ada penangguhan. Saya sentiasa berdoa supaya dibenarkan keluar bekerja kerana sudah biasa bekerja.

"Apa yang berlaku memang perit dan bukan saya seorang sahaja yang melaluinya. Diharapkan wabak seperti ini tidak berulang lagi pada masa akan datang," ujarnya dipetik sebagai berkata yang sebelum ini pernah menerima bantuan dari Baitulmal dan Bantuan Prihatin Nasional (BPN) RM800.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADIA SAHKAN TAUKE CERAIKANNYA MENERUSI WHATSAPP

"Apa yang saya boleh cakap sekarang ini, kami sudah berpisah sejak masuknya tahun baru. Keretakan rumah tangga kami adalah berpunca daripada orang ketiga. Tauke mempunyai ramai kawan perempuan, jadi agak susah untuk saya menghidu kegiatan Tauke pada awalnya.

"Sejak akhir-akhir ini, Tauke mempunyai hubungan dengan seorang wanita dari seberang," demikian kata Nadia Mohd Affandi yang mengesahkan pelawak Tauke Jambu menceraikan dirinya menerusi kiriman rakaman suara di aplikasi WhatsApp dan ketika itu dia berada di kampung.

Nadia menambah yang ini bukan pertama kali rumahtangga mereka bergoyang disebabkan orang ketiga namun beliau banyak bersabar memikirkan rumahtangga beliau dan anak.

"Sebenarnya, sudah banyak kali saya dimaklumkan oleh rakan yang mereka ada bertemu dengan Tauke bersama wanita tersebut. Kami juga pernah berbincang mengenai permasalahan ini tetapi Tauke tidak mengaku dia mempunyai hubungan dengan wanita terbabit”

Klik untuk gambar besar

"Akhirnya ada seorang hamba Allah yang mengambil gambar pasangan itu ketika mereka makan di sebuah kedai, bertempat di Port Dickson lalu di-'mention'-kan di Instagram milik Tauke”

"Saya melihat gambar mereka berdua memandangkan saya mempunyai akses untuk memasuki Instagram Tauke. Kami bergaduh dan akhirnya, perpisahan yang dipilih," jelas Nadia lagi yang turut memberitahu dia juga akan membawa kes ini ke mahkamah dalam masa yang terdekat.

Untuk makluman, Tauke dan Nadia berkahwin pada 9 Disember 2017 dan mempunyai seorang cahaya mata perempuan, Zamatul Khayla Aydina pada 26 Oktober tahun lalu.

www.myartis.com / Sumber: Astro Gempak & Hlive

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - WAJAH TERKINI ANAK ALLY ISKANDAR & FARAH LEE

Gambar terkini anak Ally Iskandar dan Farah Lee bernama 'Maream Esabel' yang lahir pada 7 Ogos lalu.

Apa yang menarik, Maream kelihatan makin tembam sekarang dan wajahnya seakan 'Korean look'. Yalah... dah ibunya dulu bertahun belajar kat Korea dan banyak makan makanan di sana. Heh.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


GAMBAR SANA SINI - ARTIS & SELEBRITI ISLAM SAMBUT NATAL?

Ragam artis dan selebriti kita menyambut Hari Natal dengan penuh gembira disamping pokok krismas yang bergemerlapan. Ada yang dapat hadiah, ada yang masak makanan Barat seperti panggang Turkey dan ada juga yang seolah membuat rumah terbuka.

Untuk bersangka baik, mungkin mereka semua sekadar posing untuk bergambar, atau sekadar raya olok-olok saja khot? Jom tengok!

Azah Aziz

Klik gambar untuk imej besar...

Marion Caunter & Nasarudin

Sasha Saidin

Nurul Deep

Fazura

And More... Heh!


DIRA MINTA MARAH DIRINYA, JANGAN KAITKAN ORANG LAIN

"Please jangan gaduh-gaduh sesama sendiri kat IG saya. Please. Nak marah saya, marah saya sahaja. Yang lain-lain, buat rileks jek.

"Nak raya ni.. jom tenang-tenang," tulis Dira Abu Zahara menerusi status di InstaStory YANG meminta agar netizen tidak melibatkan pihak lain terutama mereka yang rapat dengannya jika tidak bersetuju atau kurang senang dengan apa yang dilakukannya.

Sejak kebelakangan ini ramai netizen yang kurang bersetuju dengan kenyataan yang dikeluarkan Dira yang juga Exco Puteri Umno sehingga meninggalkan pelbagai komen negatif di laman sosialnya.

Tidak cukup dengan itu, ada juga yang melemparkan kecaman beserta 'tag' nama mereka yang rapat dengannya sekaligus menimbulkan rasa kurang senang aktres itu.

Klik untuk gambar besar

Terdahulu sebelum ini, Dira pernah dikecam apabila menulis status 'mengusik' YB Syed Saddiq di laman Twitter sehingga menjadi tular baru.

Ada di antara netizen yang berbalas komen dalam status tersebut telah 'tag' nama sahabat Dira yang juga merupakan seorang selebriti agar memberi teguran kepadanya.

Dalam pada itu, Dira menegaskan dia kini tidak lagi terlibat dalam dunia lakonan dan kini hanya menumpukan perhatian kepada bidang perniagaan dan dunia politik bagi meneruskan legasi ditinggalkan arwah bapanya yang juga merupakan bekas Ketua Menteri Melaka, Datuk Seri Abu Zahar Ithnin.

www.myartis.com / Sumber: Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERCINTA BELUM LAGI - SUFIAN RANCANG AMBIL ANAK ANGKAT

"Sekarang ini saya tidak bercinta dengan mana-mana wanita pun. Begitu juga dengan Jasmine dan instafamous itu. Bercinta mahupun bernikah bukan satu kepentingan buat saya sekarang ini, sebaliknya saya memikirkan untuk melakukan sesuatu yang memberi makna besar dalam hidup iaitu bercadang mahu mengambil anak angkat," kata penyanyi Sufian Suhaimi.

Sufian tidak mahu berfikir mengenai hubungan cinta yang tiada sebaliknya mahu merealisasikan impian untuk mengambil anak angkat. Penyanyi lagu 'Di Matamu' itu sebelum ini digosip bercinta dengan pelakon Jasmine Suraya termasuk dengan seorang instafamous berusia 16 tahun.

Sufian berkata, usia 27 tahun tidaklah terlalu muda untuk mengambil anak angkat dan dalam usia itu dia berasakan mahu memikul tanggungjawab terhadap orang lain: "Mungkin cinta dalam hidup saya belum sampai lagi dan anak angkat adalah satu rezeki. Tidak semestinya ada anak angkat saya harus menjaganya di rumah.

Klik untuk gambar besar

"Saya boleh menjadikan anak di rumah anak yatim sebagai anak angkat saya. Apa yang penting dengan adanya anak ini, apabila saya bekerja dan berusaha keras saya tahu untuk siapa. Di samping untuk keluarga saya, dalam waktu sama saya bekerja untuk anak saya," ujarnya.

Katanya, apabila mempunyai anak dan tanggungjawab perlu dilaksanakan, setiap malam sebelum tidur dia akan sentiasa berfikir apa yang harus dilakukan apabila terjaga keesokkan paginya. Perasaan itu akan membuatnya lebih bersemangat.

www.myartis.com / Sumber & foto: Harian Metro & Instagram Sufian Suhaimi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF AZIZ: "READING ALL..... LOVE & HATE... MAY ALLAH BLESS EVERYONE"

Penyanyi dan pelakon Aliff Aziz nampaknya sekali lagi dihimpit kontroversi apabila baru-baru ini pelakon wanita baru dikenali sebagai Joanne Emmy menerusi Twitter mendedahkan perangai Aliff tidak pernah berubah seperti yang dikatakan dan masih lagi 'buaya darat' dan ligat menabur ayat manis menggoda gadis-gadis di luar sana. Joanne mendakwa dia merupakan mangsa terbaru pelakon 'Halalkan Hati Yang Ku Curi' itu.

Seperti yang dijangka, dia dikecam teruk dan rata-rata netizen mengatakan Aliff tidak akan berubah. Sekali curang, pasti akan curang lagi selepas ini. Namun, menerusi muatnaik terbaru di laman Instagramnya, Aliff kelihatan sangat tenang dan sedikit pun tidak melenting dengan kontroversi terbaru mengaitkannya itu.

Masih boleh tersenyum membaca komen-komen kecaman yang dilemparkan kepadanya serta mendoakan Allah SWT merahmati semua orang yang bercakap mengenai dirinya: "Reading all the comments both love and hate ones be like. May Allah bless everyone," tulisnya.

Klik untuk gambar besar

Rata-rata netizen memuji kematangan ditunjukkan Aliff kerana tidak melayan kontroversi yang sedang dikaitkan dengan dirinya itu. Mereka turut mendoakan Alift terus kuat menghadapi dugaan dan terus dilindungi Allah SWT.

Terdahulu, bekas isteri Aliff iaitu pelakon Bella Astillah berkata, apa yang berlaku sebelum ini membuatkan Aliff hilang keyakinan diri. Bagaimanapun dia sedang berusaha untuk berubah dan mendekatkan diri dengan agama.

www.myartis.com / Sumber & foto: Astro Gempak & Instagram Aliff Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::